Krisi isuriak ingurumenari kalte | Aldizkaria | EROSKI CONSUMER\n2009an eztabaidatu behar zen Kyotoko Protokoloaren ordezko akordioa, baina krisi ekonomikoak astindu ditu hainbat herrialde, eta horiek hasiak dira tratuan, ezarritako helburuak nondik apalduko\nKrisi ekonomikoak ingurumenari ere eragiten dio. Epe motzera begiratuta, onerako ere izan daitekeela pentsa dezake batek baino gehiagok: jendeak gauza gehiago birziklatuko ditu, energia eta erregai gutxiago kontsumituko du, eta erositako gauzak hobeto zainduko ditu, gehiago iraun dezaten. Baina erakunde ekologistak oso kezkatuta daude, eta erakunde publikoei begira, ea orain ez duten joera aldatuko eta iraunkortasunaren aldeko lana bigarren mailan jarriko. Ahalegin guztiak ekonomia indartzera eta bultzatzera bideratzen badituzte, eta horrek erabateko lehentasuna hartzen badu, ingurumenak kalte handiak jasan ditzake.\nWWF/Adena erakundearen Petrolioaren Behatokiak emandako datuen arabera, 2008ko lehen seihilekoan, Espainian dezente gutxitu dira CO2 isuriak, jendeak gutxiago kontsumitu dituelako gasolioa eta gasolina. Baina ez da izan Espainiako kontua soilik: mundu guztian gutxitu dira isuriak. Itxura guztien arabera, krisi ekonomikoak eragin du hori, eta petrolioak azken hilabeteetan izan duen prezioak.\nIsuriak gutxitzea, ordea, aldi bateko kontua izan daiteke, aldi labur batekoa. Uda ostean, 150 dolarretara iritsi zen petrolio upela, baina kontsumoa apaldu egin denez, hiru hilabete aski izan ditu prezio erdira jaisteko. Petrolioa merkatu izanak, beraz, lehengo egoerara eraman gaitzake, lehen adina kontsumitzera, alegia, eta ekonomiari ezinbestean bultzada bat eman beharrak ere lagundu dezake hori gertatzen. Eta badago beste kontu bat, hori ere petrolioaren prezioari lotua: petrolioa merke badago, premia eta interes gutxiago izango da energia berriztagarriak sustatu eta garatzeko.\nHori gerta daitekeela ikusita, Nicholas Stern britainiarrak zerga berri bat ezartzea proposatu die herrialdeei, petrolioaren erabilera gutxitu eta energia berriztagarriak sustatzeko. Klima aldaketak zer eragin ekonomiko izango duen aztertu du Stern txostena deitzen dioten dokumentuan eta hor ageri da haren proposamena. Oraindik ezin da jakin zer erantzun jasoko duen, baina ez dirudi aldeko asko aterako zaionik, krisi bete-betean oso zaila baita bide horren alde egitea.\nHelburuak apaltzeko arriskua\nKyotoko Protokoloa ere koloka jarri du krisiak -2012. urte arte egongo da indarrean-, eta haren ondotik etorriko den akordioa ere bai, antza. Hurrengo urtean hasiko dira akordio horren edukiak eztabaidatzen, Kopenhagen, nahiz eta abendu honetan ezarriko dituzten oinarri nagusiak, Polonian. Krisiak baldintzatuko du eztabaida, eta geldialdi ekonomikoaren beldurrak bertan behera bota dezake orain arte egin den ahalegin guztia.\nZenbait herrialde hasiak dira zalantzan jartzen Europako Batasunak (EB) orain dela urte eta erdi hartu zituen konpromisoei eutsi behar ote zaien, eta eskakizunak apaltzea galdegin dute. 2020. urterako, CO2 isuriak % 20 gutxitu nahi ditu EBk, energia guztiaren % 20 berriztagarriak izatea nahi du, eta % 20 hobetu nahi du energia eraginkortasuna. Italiak eta Poloniak dagoeneko esan dute ez daudela ados planarekin, eta betoa jartzeko mehatxua ere egin dute.\nItaliaren ikuspegitik, erabaki horiek kalte ekonomikoak ekarriko dizkiete hango enpresei, autogintzakoei, batik bat. Poloniak eta bloke komunistan egon ziren Europako zenbait herrialdek, berriz, ikatzarekin dabiltzan zentral termoelektriko asko itxi beharko dituzte isuriak gutxitzeko eta haien ordez bestelako batzuk eraiki, baina ezinezkoa zaie egoera honetan horri erantzutea.\nErresuma Batuak ere adierazi du bere ezina, eta ez omen du lortuko energia guztien % 15 berriztagarriak izan daitezen. Eta Alemaniak ere plazaratu ditu bere argudioak, nahiz eta herrialde eredugarria izan den ingurumenaren aldeko konpromisoak hartzeko orduan: automobil ekoizle handien salmentak bat-batean apaldu dira, eta atzeraldi garaian oso kaltegarria gerta daiteke karbono isuriak gutxitzeko eskakizun zorrotzak egitea. Egoera zaila da eta gerta liteke langabezia igotzea, enpresak arau malguagoak dituzten lekuetara mugitzen badira. Hori dela eta, Alemaniak proposatu du CO2 isurien araudia betetzeko diru inbertsioak egin behar dituzten industria sektore guztiei doan ematea isuri-kuota gehiago.\nBaina onartuko balitz CO2 isuriak doan egiteko baimen gehiago ematea, horrek ondorio kaltegarriak ekarriko lituzke bata bestearen atzetik. Batetik, EBk eta herrialde garatuek indarra galduko lukete klima aldaketaren aurkako borrokan. Hortik sortzen den galdera begi bistakoa da aditu askorentzat: EBk ez badu konpromisorik hartzen, nola egingo dute Txinak eta Indiank adibidez? Bestetik, ahulduta utziko lituzke Garapen Garbirako Mekanismoak ere, eta horiek dira Kyotoko Protokoloak dituen tresna baliotsuenetakoak; isuriak gutxitzeko har daitezkeen neurrien artean, energia garbien aldeko apustua egitea da garrantzitsuenetakoa, eta garapen bidean dauden herrialdeetan horiek ezartzeko laguntzak ematea. Herrialde garatuak hasiak dira diru laguntzak ematen, zentral eolikoak eta hidroelektrikoak eraiki ditzaten. Era horretan uztartu nahi dituzte garapena eta iraunkortasuna: teknologia hobetu, eta isuriak gutxitu.\nEgoera nahasi honetan nola negoziatuko dute herrialdeek klima aldaketari aurre egiteko akordioa? Une hauetan eta 2009 hasi arte, Frantziaren esku dago Europako Batasuneko presidentzia, eta Nazioarteko Harremanetarako Frantziako Institutuko behatzaileek adierazi dutenez, herrialdeek borondate ona erakutsi dute, baina Frantziak eskari guztiak onartzea erabaki du, guztien artean eztabaidatu eta negoziatzeko. Horrek arrisku nabarmena du: eskari guztiak ontzat hartzeko eta aurrera eramateko prest badaude, gerta daiteke akordioa ia baliorik gabe geratzea klima aldaketaren aurka egiteko. Beste arrisku bat ere bada, eta halaxe ohartarazi dute zenbait adituk. Alemaniak CO2 isuriak egiteko baimen asko eskatzen baditu, beste herrialdeek ere berdin egingo dute. Poloniak bat egin isuriak gutxitzeko politikarekin, eta bloke komunistakoak izan ziren herrialdeek ere bai; horiek ez dute eskatzen isuriak egin ahal izateko baimenik, ezpada laguntza ekonomikoak isuri horiek gutxitu ahal izateko.\nNazio Batuen Erakundeak klima aldaketaren inguruan oraintsu atera duen txosten batek esaten du diru gehiago behar dela arazo horri aurre egiteko, orain jartzen den kopurua ez delako aski: urtean 200.000 milioi dolar gehiago behar dira. Eta beste gorabehera batzuetan zein eskuzabal jokatu duten ikusita, hutsaren hurrena da hori herrialdeentzat. Finantza erakundeak zulotik ateratzeko, adibidez, 360.000 milioi euro erabili ditu Frantziak, 62.000 milioi euro Erresuma Batuak, eta 50.000 milioi euro Espainiak. Ez da erronka makala, baina aukera hortxe dagoela azpimarratu dute Europako Batasunetik: ezarritako helburuei eutsi behar zaie, eta merkatu berriak baliatu, automobil ekologikoak eta teknologia garbiak, besteak beste.\nAutogintza industriarentzako laguntza ekologikoak\nEuropako Batzordeak krisiaren eragina arintzeko laguntzak eman dizkie automobil egileei, ibilgailu ekologikoagoak egin ditzaten. Baina hori baino gehiago lortu nahi dute, eta sektoreari eragiteko estrategia oso bat landu dute: araudia aldatu eta ibilgailuek zama gutxiago izatea nahi dute, munduko merkaturako sarbideak hobetzea, ikerkuntzaren bidez berrikuntza sustatzea eta garraiobideen segurtasuna handitzea. Europako Batasunak jakinarazi duenez, ekoizleek 40.000 milioi euroko mailegua eskatu diote Batasunari ibilgailu ekologikoagoak egiteko, eta asmo horrek aurrera egingo duela dirudi, Europak begi onez ikusten baitu. Ameriketako Estatu Batuetan ere antzeko erabakia hartu dute helburu horixe bera lortzeko: interes txiki-txikiko maileguak ematea.


Ongi-etorri Calandreta ikastetxeko lagunak! - - Karkara.eus\nOngi-etorri Calandreta ikastetxeko lagunak!\nORIO HERRI IKASTOLA 2019-12-03 13:30\nAtzo arratsaldean etorri ziren ikasleak, eta harrera ezin beroagoa egin zieten Orioko Ikastolako ikasleek. Ongi-etorrirako askari goxoa eskaini zieten eta, jarraian, Ikastolako areto nagusian dantzarako aukera izan zuten. Memento polita bizi izan zuten bakoitza bere etxera joan aurretik.\nGaur, Euskararen Nazioarteko Eguna izanik, Orioko herria taldeka bisitatu ostean, Ikastolan antolatu diren ekintzetan parte hartuko dute, dela euskal abestiak ezagutzeko karaokean eta, arratsaldeko, herri kiroletan. Trukearekin amaitzeko, asteazken goizean arraun-saioa egingo dute Arraun Klubeko lagunei laguntzarekin.


Parresia: παν - dena, ρησις - hizketa.\nBaina parresiak ez du “denaz hitz egitea” edo “dena kontatzea” adierazten. Parresiaren ezaugarri nagusiena egia da, egia kontatzea, egia esatea.\nParresia garrantzizko kontzeptua izan zen Antzinako Greziako pentsamendu etiko eta politikoan, baina ikusi besterik ez dago RAEk zelan azaltzen duen zer den gaur egun parresia: ausart eta aske hitz egiten delako itxura, itxuraz laidogarriak baina benetan onuragarriak diren gauzak esatea. Egiaren tokia itxurak hartu ei du.\nEuskarazko hiztegiek islatu ere ez dute egiten.\nFoucaultek luze garatu zuen kontzeptu hau. Etimologiari jarraiki, parresiaz aritzen denak, hau da, parresiasteak, buruan daukan guztia esaten du, ez dio ezer ezkutatzen hizketakideari, hizketakidea konbentzitzeko edo bere aldera erakartzeko forma erretorikoak erabili barik. Foucaulten iritziz, parresiasteak egia esaten du egia esaten duela badakielako, eta egia dela badaki benetan egia delako.\nEdonork esan lezake hori ez dela froga nahikoa norbaitek esaten duena egia dela borobiltzeko. Baina parresia ez da egia esatea, besterik gabe. Eta hona dator froga: parresiasteak esaten duen egia arriskutsua da, ez da gehiengoak uste edo esaten duena, eta hizketakidearen errepresaliak eragin ditzake.\nParresiaren funtzioa beste bati egia erakustea baino, kritika egitea da: besteari kritika edo norbere buruari kritika. Parresiastea ez dago hitz egitera behartuta, baina, hala ere, hitz egiten du, betebehar morala duela uste baitu.\nParresiaz teorizatu ahal bada ere, parresia batez ere praxia da, norbanakoaren praxia norberari eta besteei begira egiten dena. Bizitza zuzentzeko modua izateaz gain, hau da, etika arloari egokitzeaz gain, komunitatean bilatzen du eragina, hau da, ekintza politikoa ere bada. Etikak eta politikak egiten dute bat parresian. Baina, areago, parresiaz aritzeko, lehenengo eta behin egiaren bilaketan egin behar da bidea, ezin baita egiarik esan, aldez aurretik egia zer den bilatu, pentsatu eta hausnartu ez badugu. Eta egiari, gainera, balioa eman behar zaio edo, hobeto esanda, egiak hoberantz alda lezakeena inportanteagotzat jo behar dugu egia esateak gure kontra ekar lezakeen ondorioa baino.\nEsan barik doa, esklaboek eta emakumezkoek parresiaz aritzea galarazota zeukatela. Egia batzuk esatea eta entzutea baino ez omen zegoen onartuta. Arriskua bai, baina puntu batera arte. Batek daki esklaboek eta andreek, egia esaten hasiz gero, ze nolako durduza eragin zezaketen ukiezinak ziren gizartearen zimenduetan. Parresia askatasun ekintza zen, baina askatasun mugatua, norberaren askatasuna aldarrikatzeko debekatua.\nGaur egun, gehienek parre-hesia erabiltzen dute. Parre faltsua hesi moduan, horren atzean ezkuta daitezkeelakoan.


Kutsatzea - Deia\nkarmele jaio 15.05.2020 | 00:21\nKONFINAMENDU honek aspaldi egin nahi nuen zerbait egiten hasteko aukera eman dit: liburuak ordenatu. Nola egin pentsatu dut lehenik eta behin: editorialaren arabera, alfabetikoki, hizkuntzaren arabera, generoaren arabera... Pentsatzen dudan bitartean, jolas bat hasi dut. Elkarrekin hitz egiteko moduan jartzen hasi naiz liburu bat bestearen alboan. Horrela, Martin Gaiteren Nubosidad variable jarri dut Carmen Laforeten Nada-ren alboan. Eta imajinatzen ditut elkarri kontatuz ez zutela emakume eta idazle izateko garairik onena aukeratu, gerraosteko garai batean bakarrik eta aitzindari sentitzea zer den. Ana María Matuteren Olvidado Rey Gudú bilatzen hasi naiz elkarrizketan sartzeko, Zoom-eko elkarrizketa batean jendea gehitzen den bezala.\nOndoren Alice Munroren Demasiada felicidad hartu dut eta Carson McCullersen El aliento del cielo- ren ondoan jarri dut. Asko izango dute elkarri esateko ipuinaren bi erreginek. Aski ondo eta sakonki ezagutzen dituzte biek gizakien alde ilun eta ezkutuenak. Dorothy Parkerren bila hasi naiz. Hemen da Hona hemen gu biok, Mirentxu Larrañagak itzulia. Ziur Parkerrek baduela irteera burutsu eta gaiztoren bat elkarrizketa oraindik gehiago pizteko. Barre egingo dute elkarrekin.\nBernardo Atxagaren Etxeak eta hilobiak Walt Whitmanen Yo soy el poema de la tierra eta Henry David Thoreauren Walden-ekin batera jarri dut. Naturaren bitartez gizakien arimaz hitz daitekeela berretsiko diote elkarri, agian, paisaia deskribatuz gizakiaren arima deskribatu daitekeela aldi berean.\nRaymond Carver-en Catedral eta John Cheeverren Cuentos jarri ditut elkarrekin. Agian elkar ezagutu zuten garaia gogoratuko dute, hirurogeita hamarreko hamarkadan, Iowako Unibertsitatean idazketa masterra ematen biak. Orduan, Carverrek berak aitortu zuenez, "Edan besterik ez genuen egiten". Topa egingo dute berriz.


EKONOMI JARDUEREN GAINEKO ZERGAREN ORDAINKETAN APLIKATZEKO SALBUESPENAK ETA HOBARIAK - Irungo Udala\nEKONOMI JARDUEREN GAINEKO ZERGAREN ORDAINKETAN APLIKATZEKO SALBUESPENAK ETA HOBARIAK\nEKONOMI JARDUEREN GAINEKO ZERGAREN ORDAINKETAN APLIKATZEKO SALBUESPEN ETA HOBERIEN ONURADUN IZATEA (IKUS OHARRAK).\nSalbuespenak: Alkatetza. Hobariak: Ogasun, Sustapen Ekonomiko eta Plan Estrategikoko Zinegotzi-Ordezkaria.\n- Eskaera orri orokorra, honako hauek aurkeztuta:\n1.-Zergaren kuotaren %95eko hobaria lehen mailako bereziki babesturiko kooperatibei, 2/1997 Foru Arauaren 5. artikuluak eta kidekoek jaso bezala, hauxe da: lan elkartuko Kooperatibak, nekazaritza Kooperatibak, ustiapen komunitarioko Kooperatibak, kontsumo kooperatibak eta irakaskuntza Kooperatibak.\nHonako hauek aurkeztu beharko dira: 1. mailako bereziki babesturiko kooperatiba dela egiaztatzen duen agiria.\n2.-Dagokien kuotaren %50era arteko hobaria, edozein jarduera ekonomiko gauzatzen hasi eta gutxieneko udal-kuota ordaintzen dutenentzat, jarduera horren garapeneko bigarren zergaldia amaitu eta hurrengo bost urteetan. Hobaria aplikatu beharreko ekitaldiko lehen lauhilekoaren barruan eskatu beharko da.\n3.-Dagokion kuotaren %50a, udal kuota ordaintzen duten subjektu pasiboentzat, baldin eta hobaria aplikatu aurreko zergaldian %5 edo gehiago handitu badute plantillako kontratu mugagabedun langillen batez bestekoa, aurreko zergaldiarekin alderatuz gero.\nAplikatu behar den ekitaldiko lehen hiruhilekoaren barnean eskatu beharko da honako hauek erantsita: sinaturiko lan kontratu mugagabeak, Gizarte Segurantzako altak edo kotizazio dokumentuak eta Subjektu Pasiboak dagozkion urteetan izandako langileen zerrenda, kontratu mota bakoitza zehaztuta.\n4- Dagokien kuotaren %50eko hobaria zergak udal kuotaren arabera ordaintzen dituzten eta energia berriztagarriak aprobetxatzeko instalazioen edo kogenerazio sistemaren bidez energia sortzen edo erabiltzen duten subjektu pasiboei.\n5- Dagokien kuotaren %50eko hobaria zergak udal kuotaren arabera ordaintzen dituzten eta industria jarduerak, jardueraren hasieratik edo geroago lekuz aldatu izanagatik, udal barrutiko eremu jendeztatuenetatik urrun dauden lokal edo instalazioetan egiten dituzten subjektu pasiboei.\n6- Dagokien kuotaren %50eko hobaria zergak udal kuotaren arabera ordaintzen dituzten eta beren langileentzako garraio plana ezartzen duten subjektu pasiboei, plan horren helburua energiaren kontsumoa eta lanpostura joateak eragindako igorpenak murriztea eta garraiobide eraginkorrenen erabilera, garraio kolektiboa edo partekatua, esate baterako, sustatzea denean.\n7- Dagokien kuotaren %50eko hobaria udal-kuotaren bidez zergak ordaintzen dituzten subjektu pasiboentzat, baldin eta hbaria aplikatu aurreko zergaldian jardueraren errenta edo errendimendu garbia negatiboa badute berehalako zergaldian. Aplikatu beharreko ekitaldiko lehen lauhilekoan eskatu beharko da. Eskabidearekin batera, Sozietateen Gaineko Zergaren, Ez-egoiliarren Errentaren Gaineko Zergaren, edo enpresaren errendimendu garbiaren kalkulua aurkezteko beste edozein dokumentazio ere.\n1- Beren jarduera zerga honen bi lehen zergaldietan hasten duten subjektu pasiboei.\nAurkeztu beharko da: EJZn Alta eman duelako justifikazioa.\n2- Milioi bat eurotik beherako jarduera kopurua duten subjektu pasiboei.\n3- Gizarte Segurantzaren entitate kudeatzaileak eta indarrean dagoen legeriaren arabera eratutako gizarte aurreikuspeneko mutualitateak.\n4- Ikerkuntzako organismo publikoak, maila guztietako irakaskuntza zentroak, Estatuaren, Euskal Autonomia Erkidegoaren, Foru Aldundiaren edo udal entitateen fondoekin nahiz ongintzazko edo herri onurakoak izendatutako fundazioen baliabideekin odorik finantziatuak, eta, orobat, irabazi asmorik gabekoak izanik, hezkuntza-itunen erregimenean dauden ikastetxeak.\n5- Gutxitu fisiko, psikiko eta sentsoarialen irabazi asmorik gabeko elkarte eta fundazioak, pertsona minusbaliatuen alde irakaskuntza, hezkuntza, birgaikuntza eta tutoretza mailan egiten dituzten pedagogia, zientzia, laguntza eta enplegu jarduerengatik, baita xede horietara zuzendutako tailerretan lortutako produktuak saltzen badituzte ere, baldin eta salmenta horren zenbatekoa, ezein partikular edo hirugarren batentzat erabilgarria izan gabe, soil-soilik lehengaiak erosi edo establezimenduari eusteko erabiltzen bada.\n6- Martxoaren 24ko 5/1995 Foru Arauak, ekimen pribatuari interes orokorreko jardueretan parte hartzeagatik zerga pizgarriak ematekoak, Jarduera Ekonomikoen gaineko Zergan salbuespenaren zerga onura aitortua duten entitateak.\n7- Elkarteeen Erregistroan inskribatutako irabazi asmorik gabeko elkarteak, baldin eta udalarekin batera lankidetza jarduerak burutzeagatik bertako organo eskudunak herri onurakoak izendatzen baditu.\n8- Salbuespena nazioarteko itun edo hitzarmenen indarrez aplikagarri duten subjektu pasiboak.\n9- Ondasunak zergatik salbuetsita geldituko dira titularrak irabazi asmorik gabeko entitateak badira, irabazi asmorik gabeko entitateen zerga erregimenari eta mezenasgoaren aldeko zerga pizgarriei buruzko apirilaren 7ko 3/2004 Foru Arauaren 17. artikuluak jasotako baldintzetan.\n1., 2., 5., 7. eta 9. artikuluan aurreikusitako salbuespenak eskatu egin beharko dira eta alde batek eskatuta emango dira, bidezkoa denean.\nIndarrean dagoen Ordenantza Fiskala.\nEkonomi Jardueren gaineko Zerga - GFA\nOrdenantza Fiskalak / Ordenanzas Fiscales\n* 2 milioi eurotik beherako jarduera bolumena duten subjektu pasiboentzako salbuespena aplikatzeko, PFEZren, Elkarteen eta Egoiliar ez direnen Errentaren zergaren subjektu pasibo horiek, zerga horien adierazpena Gipuzkoan egiten ez dutenean, EJZ kudeatzeko eskumena duen organoari jakinarazpena egin beharko diote, haren edukia, epea eta aurkezteko modua behar bezala zehaztuta egonik, eta salbuespen hori aplikatzeko ezarritako baldintzak betetzen dituztela adieraziko dute jakinarazpen horretan.\nJardueraren bi lehen zergaldietarako salbuespena izateko, ekonomi jarduera aurrez beste titularitate batekin aurrera eraman ez izana eskatuko da, eta ulertzen da zirkunstantzia hori eman dela, besteak beste, elkartze, bereizte edo jarduera adarren ekarpenen kasuetan.\nEskaera Orokorra [DOC]


+ Gara |\nMariaren Lagundiaren Sare Laikala proposamen irekia da; hain zuzen ere, beren kristau esperientzia Joana Lestonnacekoaren espiritualtasunean oinarriturik bizi nahi duten eta Talde Apostolikoetan parte hartu nahi duten pertsona guztiei irekitako proposamen bat, Jainkoa aurkitzeko gauza guztietan eta elkarrekin anaitasunezko eta justiziazko gizarte baten eraikuntzan parte hartzeko bizitzako alderdi guztietan.\nSare Laikaleko taldeek bilerak egiten dituzte aldian-aldian, Jainkoak eguneroko bizitzan duen presentziaz jarduteko, eta Ebanjelioaren, Elizaren eta Mariaren Lagundiaren dokumentuak lantzeko, baita gaur egungo egoera kulturala, soziala, politikoa, ekonomikoa…barneratzeko ere.\nEspiritualtasun Jardunaldietan nahiz Ignaziotar Jardunetan parte hartzeko aukera dago; baita boluntariotza ekimenetan ere, Lagundiaren FISCen eta abarren proiektuetan. Harremanetan daude Sare Laikaleko gainerako taldeekin nahiz eremu bereko erlijiosoen komunitateekin, eta Mariaren Lagundiaren nazioarteko esparruarekin.\nMariaren Lagundiaren Sare Laikala 2003an sortu zen, kide laikoen talde batek adierazi eta eskatu zuelarik beren fedea bizi proiektu kristau laikal batean bizi nahi zuela, elizan, eta Mariaren Lagundiaren espiritualtasunean.\nGaur egun, Mariaren Lagundiak presentzia duen Espainiako eta munduko hiri askotan daude era honetako taldeak, eta laiko askok eta askok egin dute beren konpromiso kristaua era horretara bizitzeko apustua.


Euspot lehiaketak jarduera fisikoaren onurak aztertuko ditu — TUlankide MONDRAGON\nEuspot lehiaketak jarduera fisikoaren onurak aztertuko ditu\nSpotak nabarmendu beharko ditu jarduera fisikoak eskaintzen dituen onura fisikoak, psikologikoak eta sozialak.\nGipuzkoako Foru Aldundian aurkeztu zen atzo, urtarrilaren 23an.\nMondragon Unibertsitateko Humanitate eta Hezkuntza Zientzien Fakultateak, Aretxabaletako Udalak, eta Arteman Komunikazioak antolatzen dute Euspot euskarazko spot lehiaketa eta dagoeneko aurkeztu da aurtengo gaia.\nSpota euskaraz aurkeztu beharko da, 20-30 segunduko iraupenarekin. Epea 2019ko maiatzaren 15ean bukatuko da.\nGaia: Jarduera fisikoaren onurak. Mugitu eta bizi!\nHelburu nagusia: Spotak nabarmendu beharko ditu jarduera fisikoak eskaintzen dituen onura fisikoak, psikologikoak eta sozialak. Jarduera fisikoa esaten diogu energia kontsumitzen duen gorputzeko borondatezko mugimendu orori. Izan daiteke ariketa fisiko programatua (kirola esaten diogun hori: futbola, saskibaloia, tenisa…) edo gorputza mugiarazten duten jarduerak (jolasten garenean, garraio-modu aktiboetan, aisialdiko jardueretan…). Gainera jarduera fisikoak arrisku handiko gaixotasunak hartzea sahiesten du, hala nola obesitatea, hipertentsioa eta diabetesa.\nZeharkako helburua: Gizarte aktiboago bat sustatzea da helburua. Ez da ezinbestekoa gimnasio batera joatea edo lehia-kirola egitea aktibo izateko. Egunean zehar egiten ditugun jarduera fisikoekin onura berberak lor genitzake.\nTargeta: Biztanleria osoari zuzendutako iragarkia izan behar da.\nFokoa: Egunerokotasunean aktibo izateak osasun hobea izaten eta hobeto sentitzen laguntzen digu. Jarduera fisikoak gozamena eta ongizatea eragin behar ditu, eta pertsonei zoriontsu izaten lagundu behar die. Pertsona inaktiboak aktibo bihurtu nahi ditugu jarduera fisikoa areagotuz eta sedentarismoa baztertuz.\nIragarkiak jaso beharko dituen elementuak:\n• Gaiarekin bat egiten duen leloa.\n• Lanak euskaraz aurkeztu beharko dira.\n• Erabiltzekotan, musika izan beharko da lizentzia librekoa, spotentzat propio sortutakoa edo http://es.audionetwork.com-ek lehiaketarako jarritako bildumatik hartutakoa.\nGipuzkoako Foru Aldundiaren logoa txertatuko zaie finalista diren iragarkiei, sari banaketarako.\nHemen dituzue lehiaketako oinarriak.\nDeskargatu Euspot 2019ko brief-a.\nAtegik Bikain euskararen kalitate ziurtagiria jaso du\nZiurtagiri honek, esparru sozioekonomikoan euskararen presentziaren, erabileraren eta hizkuntza-kudeaketaren normalizazio-maila egiaztatu eta aitortzen du.\nMONDRAGON Euskararen egunarekin\nMONDRAGONen Euskara Batzordeak eraberrituta ekin dio ziklo estrategiko berriari, helburu hartuta kooperatibetan nagusiki euskaraz lan egitea eta lan eremuan euskara normalizatzen MONDRAGON erreferente izatea.


15:12, 22 apirila 2015ko berrikusketa\n116 bytes added , Duela 6 urte\n23:41, 16 maiatza 2014ko berrikusketa (aldatu)\n15:12, 22 apirila 2015ko berrikusketa (aldatu) (desegin)\n<!-----[[Fitxategi:Steam engine in Science Museum Power gallery.ogv|thumb|300px|[[Corliss lurrun-makina]] funtzionamenduan [[Londres]]ko Zientzia Museoan]]--->[[Fitxategi:Steam engine in action.gif|thumb|450px|Lurrun makina funtzionamenduan. ezkerreko gezi gorria lurrun beroa sartzen dela adierazten du eta gezi urdina zirkuitua igaro duen lurruna ateratzen adierazten du.]]\nLurrun-makina [[ur]]aren [[energia termiko]]a [[energia mekaniko]]an eraldatzen duen [[kanpo-errekuntzako motor]] bat da. Ura irakitea orain dela 2000 urte baino gehiago asmatu zen, nahiz eta azken 300 urtetan izan duen garapen handia [[energia]] eta [[mugimenduhigidura|mugimendua]]a lortzeko. Hasiera batean [[meatzemeatzaritza|meatzetan]]tan ura ateratzeko sistemak baziren ere geroago mugimendu birakaria lineal bihurtzeko sistemak asmatu zirenean makinaria ugari sortu zen. Lurrun-makina ura eta [[harrikatz|ikatza]] edo [[zurazur]]a dagoen edozein lekutan jar daiteke funtzionamenduan, lehenago sistema [[hidraulika|hidraulikoek]] mugimenduan zegoen ura eskatzen zuten bitartean. [[Tren]]aren garapenean funtsezkoa izan zen eta gaur egun ur beroak biratzen dituen turbinak zentral-elektrikoetan erabiltzen dira, munduko [[elektrizitateargindar|elektrizitatearen]]aren %80a sortuz. [[Energia nuklear]]rak, [[eguzki-energia]]k eta [[zentral-termiko]]ek erabiltzen dute. Funtsean, betebehar-zikloa bi fasetan banatzen da:\n# Itxirik dagoen galdara batean ura irakiten da eta [[lurrun]]a sortzen da. Honek sortzen duen espantsioak [[zilindro]] bat mugitzen du, [[pistoi]] bat bultzatuz. Mugimendu hori alternatiboa da baina [[biela]] eta [[biradera]] mekanismo batekin sistemak energia hori birakari bilakatzea lortzen du. Bidearen bukaerara heltzen denean [[enbolo (argipena)|enboloa]]a hasierara itzultzen da eta ur-lurruna kanpora isurtzen da [[inertzi bolante]]ak duen [[energia zinetikoazinetiko]]a erabiliz.\n# Lurrun-presioa balbula sorta batzuen bidez kontrolatzen da eta hauek lurrun-emariaren kargaren zaharberritze-prozesua erregulatzen dute. Hau da, [[zilindro]]ra sartzen eta irteten den lurrun kantitatea erregulatzen dute.\nGaur egun [[argindar|elektrizitatea]] sortzeko erabiltzen diren lurrinezko makina modernoek jada ez dute erabiltzen [[pistoi]] edo desplazamendu positiboa deskribatzen duen [[makina]], baizik eta turbomakinak erabiltzen dira. Hauetan, etengabeko lurrun-fluxuarekin [[turbina]] bat zeharkatzen dute eta honen ardatza biratzen da. Adibidez, gaur egun [[ur- lurrun|ur-lurruna]]a biratzen dituen turbinak zentral-elektrikoetan erabiltzen dira, munduko [[elektrizitateargindar|elektrizitatearen]]aren %80a sortuz. [[Energia nuklear]]rak, [[eguzki-energia]]k eta [[zentral termiko]]ek erabiltzen dute.\n[[Fitxategi:Locomotora de vapor.jpg|thumb|left|lurrun-trena.]]\nLurrun-makinan datza lehenengo [[Industria Iraultza]]. [[Ingalaterra]]n XVIII. mendearen bukaeran eta ia XIX. mende erdia arte, Mendebaldeko Europako herrialde nagusietan eta Estatu Batuetan nabarmenki bizkortu zuen garapen ekonomikoa. 1890 eta 1930 urte bitartean [[ikatzharrikatz|ikatzez]]ez bultzatutako lurrun-makinaren erabilera murriztu zen; [[petrolio]]tik eratorritako [[hidrokarburo]]ak [[erregai]] gisa erabiltzen duten barne-errekuntzako motorrei bidea eman zien.\nAsko saiatu dira lurrun-makinaren asmakuntza data edo asmatzailea zehazten. Asmakuntza hau izen bakar bati lotzeko saiakera alferrikakoa izan zen. Bere garapen historikoan zehar izen asko azaltzen dira, Heron-en konpilaziotik [[James Watt]]-en makina sofistikatuetara. Lurrun-makinak hobekuntza ugari izan zituen Ingalaterran eta batez ere hasi berri zen Industri Iraultzaren testuinguruan, XVII. eta XVIII. mendeetan.\nJerome Ayanz eta Beaumont [[gudari|militar]], [[margolaritza|margolari]] eta [[musikarimusika]]ri kosmografo, baina gehienbat asmatzaile espainiarrak, ezagutzen den lurrun-makinaren lehen patentea erregistratu zuen 1606. urtean. Beraz, lurrun-makinaren asmatzailetzat har daiteke. Izan ere, patente honen berri duela gutxi izan zen. Jendeak ezezaguna duen datua da.\n=== Hedapen-Makina ===


Kaosa eta Dilistak jaian giro ona nagusi - Urola Kostako Hitza : Urola Kostako Hitza\nKaosa eta Dilistak jaian giro ona nagusi\nOrioko Etxeluze gaztetxean lenteja lehiaketa egin zuten atzo eguerdian. Usain goxoa zegoen kanpoko zelaian, parte hartzaileek mimoz prestatu baitzuten jana: batzuek, esaterako, txorixo beganoa eta sagardoa nahastu zieten eltzeko dilistei.\nLagunartean, etxegiroan ospatu zuten atzo Orioko Etxeluze gaztetxean Kaosa eta Dilistak jaia. Eguraldi ona aprobetxatuz, gaztetxe kanpoko zelaian egin zuten dilista txapelketa. Garai bateko eltzeetatik usain goxoa ateratzen zen. Izan ere, parte hartzaileek ez zituzte lentejak soilik egosi: batzuek brokolia nahastu zioten beren potajeari, beste batzuk txorixo beganoa eta sagardoa…\nDilistak txorixo beganoarekin eta sagardoarekin\nTxoria erdi hilik aurkitu, sendatu, eta orain maskota berria\nEpaimahaiko kideak, lentejak probatzen


PRIBATUTASUN POLITIKA – AYA\nDatuak Babesteko Erregelamendu Orokorraren (EB 679/2016 Erregelamendua) 13. artikuluarekin eta Datu Pertsonalak babesteko eta eskubide digitalak bermatzeko 2018/3 Lege Organikoaren 11.artikuluarekin bat, ARIZMENDI IKASTOLA-k honako informazio hau ematen du kontsultak egin edo informazio eskatzen duten pertsonen inguruko datu pertsonalen tratamenduaren inguruan.\n– Arduradunaren nortasuna: ARIZMENDI IKASTOLA\n– IFZ: F-20679387\n– Helbidea: Otalora lizentziaduna, 8; 20500 ARRASATE – Gipuzkoa\n– Telefonoa: 943 77 20 25\n– Helbide elektronikoa: arizmendi@arizmendi.eus\nZure datu pertsonalei dagokienez, eskubidea duzu konfirmatzeko ARIZMENDI IKASTOLA-k zure datu pertsonalak tratatzen ari den ala ez, baita zehatzak ez diren datuak zuzentzea eskatzeko ere. Horretaz gain, datu horiek ezabatzeko eska dezakezu, besteak beste, datu horiek jasoak izan ziren helburua betetzeko jada beharrezkoak ez diren kasuetan.\nGainera, egoera jakin batzuetan, zure datuen erabilera mugatu ahal izango duzu. Kasu horietan, ARIZMENDI IKASTOLA-k erreklamazioak egin edota horien aurreko defentsarako soilik gordeko ditu. Era berean, egoera jakin batzuetan eta zure kasu berezi bat dela eta, zure datu pertsonalen tratamenduaren aurka egin ahal izango duzu; kasu horietan, datuak tratatzeari utziko diogu, premiazko arrazoi legitimoetan edota balizko erreklamazioak egin edota horien aurreko defentsa kasuetan salbu.\nAipaturiko edozein eskubide erabiltzeko, idatzi bat bidal dezakezu ARIZMENDI IKASTOLA -ri zuzendua aurrez aipaturiko posta helbide edo helbide elektronikora zuzendua. Edozein kasutan, zure NAN-aren kopia bat atxiki beharko duzu zure nortasuna egiaztatzeko.\nPublicado en: 1 ruta\nALMEN, ARIZMENDI IKASTOLAKO MATRIKULAZIOA ZABALIK


Monzon pastorala Bergaran — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Monzon pastorala Bergaran\nMonzon pastorala Bergaran\nLeire Narbaiza 2011/09/18 22:25\nLarraineko herriak emana\nBakoitzak bere perbertsioak dauzka eta nireetako bat lantzean behin pastoral bat ikustea da! Bai, disfrutatu egiten dut. Arraroa naiz, bitxia, badakit, baina zer egingo diogu, bada? Bakoitza bere zoroak bizi du!\nEgia esanez gero, ulertzen dut jendeari aspergarria suertatzea. Baina jakin behar da zelan joan eta norekin. noski, beti nire moduko lagunekin joaten naiz, disfrutatzen dutenekin, bestela besteen kexak entzuteko, ez. Beti erosten dut libretoa, eta beti jarraitzen dut, ostantzean, ezin liteke jakin zein den zein, eta zertan diharduten. Eta eroaten ditudan azkeneko gauzak: umorea eta barre egiteko gogoa. Osagai horiekin, seguru ondo pasatzen dudala.\nEkainean-edo jakin nuenean Bergarara ekarriko zutela, ez nuen zalantza egin: egun horretan bertan izango nintzen: "Monzon" izan ala "Napoleon" izan. Behin etxera ekarriko digute, eta joan ez?\nHala, osagai guztiak egoki nahastuta, Seminarioko patioko karpan eman genuen arratsalde osoa antzerkia ikusten. Pastoral berezia izan zen; izan ere, bost bat kantu Monzonenak ziren, jakina, eta ikusle guztiok genekizkien. Beraz, taulagainekoek ez ezik, karpapeko guztiok kantatu genituen. Eta denok dakigu zein edarra den hainbeste pertsonak batera kantatzea zein ederra den!\nBeste alde batetik, atipikoa ere izan zen hainbat dantza berri edota berriztu sartu zituztelako. Hori ez zitzaidan hain beste gustatu, uf, koreografia berriek ia beti auzo-lotsa puntu bat ematen didate, eta lan honetan ere horrela izan da: "Gerla" izenekoa ez zitzaidan gustatu, Monzonen heriotzakoa, tira, dantzariak hobeto egongo ziren satan jantzita. Orain, satanak aipatu ditudala, ez zen satanen elkarrizketarik egon! Bitxia!\nEsan behar dut, emakumeen presentzia pertsonaien artean ia hutsa dela. Oso maskulinoa da, eta hori igartzen dela Jean Bordaxar idazlea ahalegindu zela emakumeak ere sartzen. Baina, zoritxarrez, behartu samar geratzen dela. Bueltaka jardun genuen ea zein emakume ikusten genuen pastoralerako sujeta izateko, eta zoritxarrez, ez zitzaigun burura etorri. Lastima!\nLibretoari begiratzen jarraitzen badugu, batzuek abertzalekeria deituko liokete atzokoari. Baina jakina da pastoralak beti direla manikeoak: onak oso onak dira, eta gaiztoak, turkak, oso gaiztoak. Kontuan izanda turken artean Franco, Mola eta falangistak zeudela, gaiztoak benetan zuren oso gaiztoak! Gainera, prespektiba historikoa oso laburra da, duela gutxi hil zen Monzon, ez duela 200 urte. Eta pertsonaia horrek hori eskatzen zuen. Jose Antonio Agirre pastorala ez nuen ikusi, baina izango zuen "abertzalekeria", ezta? Santu bati eskaini izan baliote, erlijioaz eta jainkoaz jardungo zuen, ezta? Larraineko herriak jakingo du zergatik aukeratu zuen pastoral hori...\nHorrek harritzen nau: Horrelako herri baten, hegoaldekoon istorioetatik hain urrun egonda, hain pertsonaia markatuak aukeratzea. Ez dut inoiz ulertu. Baliteke, harridura hau izatea ezagutza eza, baina beti laga nau "deskolakatuta". Gustatuko litzaidake gehiago jakitea, eta euren pentsaera hobeto ezagutzea!\nGaldera gehiago ere sortu zitzaizkigun: berrehun biztanleko herri batendako zer ote da pastorala muntatzea? Herria derrigor indartu behar du, itzelezko indarra eta trinkotzea. Gauza ederra izan behar da! Gogorra eta ederra!\nAmaitzeko gaiztakeria bi: Bergaran taula gainean agertu ziren ardiak eta astoa bergarakoak edo ingurukoak izango ziren, ezta? Zeren, bestela, zelako bidaia, ardi koitaduak!\nBestea: nor geratu zen Larrainen herria zaintzen? Santa-Grazikoak? Nork ematen die jaten oilo, ardi, behi eta zaldiei?\nDena dela, ederra da egin duten lana: eskerrik anitx!\netiketak: more, uda, Txargainen, üskara, berde\nLeire, ardiak taularatu orduko, gure inguruan esan zuen batek: "San Prudentziokoak dira!". Eta beste batek erantzun: "Ezagutzen dittun, ala?" Astoa Osintxukoa ote zen eztabaian jardun genuen. Izan ere, Osintxu aldeko zelaietan asto asko ikusten da. Baina inork ez zuen ezagutzen.\nEta gauzatxo batekin akordau naiz: pare bat urte dira opera bat ikusi nuela Veronan, Italian. Lau-bost ordutako ikuskizuna, hango "Arenan", zirko erromatarra (benetakoa). Jakina, teilaturik ez. Gaua zan eta itzelezko giro ona. Libretoa izatea be komeni. Egitan, opera bat halako toki batean edo pastoral bat oso-oso gauza antzekoa da. Eta nik hobeto pasatu neban pastoralean, besteak beste askoz hobeto segidu ahal izan nebalako.\njende dezenterekin egon naiz eta gehien-gehienak gustura atera dira pastoraletik. Asko, lehenengo aldiz pastoral baten. Baita Goienako kazetaria ere. Ikuspuntu horretatik egin du kronika, gaurko paperekoan irakurri daitekeen moduan. Gustura atera zen karpapetik.\nArgazki pilo bat atera ditugu. Hemen galeria bat: http://goiena.net/argazkiak/telesforomonzonpastorala11/\nLaster jakingo dugu noiz emango dugun pastorala telebistan. Ez da izango inundik ere gauza bera... Bergaran ikusi edo Larrainen ikustea ere ez da... Larrainen ikusita asko irabazten du pastoralak. Nekazaritza mundu horretan kokatuago ikusten dut pastorala karpazpi industrialean baino. Hori bai, larraindarrak Bergarara ekartzea aziertoa izan da. Zorionak borondate lanean jardun duzuen guztioi.\nLarrainen ere Monzonen beste alde horren zain geratu nintzen: diruduna, zerbitzariekin hara eta hona, harlanduzko etxeak, karrozan ezkondu, alfonbra gorriak... Baina zuk esandako moduan "jakina da pastoralak beti direla manikeoak". :-)\nNik Zuberoan bertan ikusi nuen pastoral bat oin dala nahikotxo urte. Zuberoan egon, pastorala zala jakin, eta hara. Zelai batean, oholtza eta mailak ipini, giroa aurretik, giroa ondoren... bertan ikustea edo beste herri batean ez dauka kolorerik. Eta antzerki batean bada... laurdena ez dau balio. Gu izan ginenean tarteka euria izan zan. Han egon eta halako batean denok guardasola atera, gero atertu, barriro guardasola atera, barriro gorde... Han inor ez zan juaten, danok zekixen zer zeguan. Bukatutakuan bazkari popularra edo, hortan geuk ez gendun parte hartu. Geuk oso ondo pasau genduan.


Elkarteentzako bilera gelen lagapena\nBilera geletako baten erabilpena eskatzeko bete ESKAERA FORMULARIO HAU.\nDiru-laguntza hauen xedea da, demokrazia parte-hartzaileko esperientzien garapena sustatzea, hain zuzen ere, herritarren inplikazio aktiboaren bidez, herritarren jabekuntza bilatuko dutenak beraien parte-hartze politikoa indartzeko eta bizitza kalitatea hobetzeko. Era...\nBoluntariotzara hurbiltzeko saioa. Boluntario izan nahi al duzu? 2020 urteko saioak.\nAbenduak 5, osteguna, goizeko 11eatik 13,30etara Donostiako Gipuzkoa Plazan, SAREGINEZetik Boluntarioen Nazioarteko Eguna ospatzeko antolatu dugun ekitaldira gonbidatu nahi zaitugu. "Erein Boluntariotza" lelopean, boluntarioek ereiten dituzten haziek gure gizarteari...\nIturria: EHU Gazteak eta egungo boluntariotzaren arteko erlazioa aztertu du EHUK. Egunotan UPV/EHUn egin dugun Boluntariotzaren IV. Azokaren harira Euskadin dagoen parte hartze sozialaren egoerari eta gazteek horren inguruan duten pertzepzioari buruz hausnartu dugu...\nGiro paregabea izan zen EHUn burututako Boluntariotzaren IV.azokan.\nElkartasunaren baloreak zabaltzea eta gizarte-partaidetza bultzatzea izan dira, bere laugarren edizioan, ekitaldi honen helburuak. Gipuzkoan EHUko Ignacio Barriola zentroan izan zen. Araba eta Bizkaian ere feria bana burutu zen. Antolatzaileak Euskal Herriko...\nEuskadiko Hirugarren Sektore Sozialaren liburu zuria. Lagundu ezazu Euskadiko Hirugarren Sektore Soziala ezagutzen\nBete ezazu galdetegia eta lagun ezazu sektorea ezagutzen eta sustatzen. Bete ezazu galdetegia ekainaren 14a baino lehen. (Klikatu irudian)\nGipuzkoako boluntarioentzako 2020ko saria deitu da\nGIZALDETIK BULETINA 2020/10/15\nUrriaren 29an, boluntariotzara hurbiltzeko saioa. Boluntario izan nahi al duzu?\nEHUk elkartasuneko eta lankidetzako jarduerengatik (boluntariotza) kredituak aitortzeko epea ireki du.


Suhiltzaile Zerbitzuaren modernizazioarekiko konpromisoa berretsi du Aldundiak, “epe motzean, ertainean eta luzean” - Artikulua - Gipuzkoa ETORKIZUNA ORAIN\nSuhiltzaile Zerbitzuaren modernizazioarekiko konpromisoa berretsi du Aldundiak, “epe motzean, ertainean eta luzean”\n48 suhiltzaile berri kontratatuko ditu lan poltsaren bidez, martxo hasieran lan egiten hasiko direnak, parke guztiak indartuz\nSuhiltzaile Zerbitzuaren modernizazioarekiko eta sendotzearekiko konpromisoa berretsi du gaur Aldundiak, azpimarratuz legealdia hasi zenetik horretarako hartutako neurriak, eta ziurtatuz lanean jarraituko duela, “epe motzeko, ertaineko eta luzeko” ekimenekin, Gipuzkoak, Imanol Lasa Gobernantza eta Gizartearekiko Komunikazioko diputatuak adierazi duenez, larrialdien arreta “eredugarria” eduki dezan, gizartearen exijentziei, eta gure lurraldearen gaur egungo errealitateari egokitutakoa: “Foru Gobernu hau aurreko edozein baino gehiago egiten ari da erronka horri begira, baliabide ekonomiko eta materialetan, zein giza baliabideetan eta plangintza estrategikoan”.\nEpe motzean, Aldundiak 48 suhiltzaile berri kontratatuko ditu. Horri esker, Aldundiaren lurraldeko 8 parkeetan errefortzurako pertsonala izango da, txanda bakoitzeko suhiltzaile bat gehiago, hain zuzen. Martxo hasieratik aurrera hasiko dira lanean, gradualki. Abenduan Aldundiak deitutako lan poltsaren bidez egingo da kontratazioa; 656 lagun aurkeztu ziren, guztira.\nGainera, aurtengo estatuaren aurrekontu legeak ezarritako birjartze tasa aprobetxatuko da, lehentasunezko lanpostuetan enplegu publikoko eskaintzak egitea ahalbidetzen duena, Lan Publikoko Eskaintza berri bat egiteko. Foru arduradunek gaur langileen ordezkaritzarekin izandako bileran adostu dituzte aipatutako neurriak, interlokuzioa “etengabekoa” delarik. “Une honetan dauden beharrei erantzuna ematen ari gara, pisu handiko neurri zehatzekin. Sindikatuen ordezkariek badakite hori. Konbentzituta gaude haiek ere berea jarriko dutela zerbitzua hobetzeko eta bermatzeko, orain arte egin duten bezalaxe”, adierazi du Lasak.\nGipuzkoa Babestu 20_30 plangintza estrategikoa garatzen hasteko oinarriak ezartze aldera, kronograma prestatu du Aldundiak, eta giza baliabideak indartzea da bertan aurreikusten diren ekintzetako bat. Ildo berean, foru erakundea tramiteak egiten ari da Bergarako Udalarekin, herri horretan eraikiko den etorkizuneko parke zentrala aurreratzeko. Espero da urte bukaerarako lur saila definituta egotea, eta plangintza urbanistikoa ere bukatzea, 2020. urtea baino lehen proiektu arkitektonikoaren lehiaketa deitu ahal izateko. Aurten ere, zerbitzuak ibilgailu berria edukiko du, 42 metroko garaiera duen autoeskala, oso ezaugarri berezietakoa, aipatutako parkera bideratuko dena, hain zuzen.\nHalaber, Aldundiak aurreikusita du aurrekontuetan diru dotazioa, lehen irteerako kabina bikoitzeko hiru autoponpa kamioi berri erosteko. Urtea bukatu baino lehen egongo dira prest, eta bermatuko dute, Planak ezarritakoari jarraiki, foru parke guztiek suhiltzaile gehiago eramateko prest dauden ibilgailuak edukitzea, plantilla handitu egingo delako. 2018an, Aldundiak 20,5 milioi eurotik gorako aurrekontua bideratu zuen Suhiltzaileen Zerbitzura. “Legealdi hasieratik, foru gobernua handituz joan da atal honetarako diru dotazioa, eta joan den urtean eta aurten, aurreko legealdian baino bi milioi euro gehiago bideratzen ditugu”, zehaztu du.\nBestalde, dagoeneko indarrean da Larrialdien Koordinaziorako Zentral Bateratua, Garberako udal suhlitzaileen parkean, Foru Aldundiaren eta Donostiako Udalaren artean sinatutako lankidetza hitzarmenaren bitartez. Bitarteko teknologiko berrienekin hornitu da Zentrala, eta 579.107,26 euroko inbertsioa egin du foru erakundeak. Zentral berriari esker, bi zerbitzuek elkarlanean jaso eta kudeatzen dituzte larrialdi deiak eta abisuak, urtero 5.000 baino gehiago Gipuzkoan, bateratze operatiboan sakonduz eta koordinazioa hobetuz.\nDatozen hiru legealditan Lurraldeko larrialdien arreta hobetzea eta zerbitzua modernizatzea da Gipuzkoa Babestu 20_30-ren helburu nagusia, bai erantzute denboretan, eta baita giza baliabideen kopuruan ere. Batzar Nagusietan adostasun zabala lortu du plangintzak. Plantilla handitzea aurreikusten du, 71 suhiltzailerekin, parke guztiek txanda bakoitzean suhiltzaile gehiago edukitzea ahalbidetuz. Suhiltzaileen Zerbitzuko arduradun teknikoek egindako azterketa zorrotzaren emaitza da. Urtebete baino gehiago eman zuten azken hamarkadetan zerbitzuak egindako esku-hartzeen datuak eta denborak aztertzen, esan bezala, 80ko hamarkadan diseinatu zen egitura eraberritzeko, eta errepideetan, jarduera ekonomikoan eta garraioetan zein larrialdien tipologian gertatutako aldaketetara egokitzeko.\nSuhiltzaileen bi eremu operatibo sortzea aurreikusten du Planak, Ekialde eta Mendebalde, bakoitzak bere parke zentrala edukiko duelarik, egituraren oinarri gisa. Parke berriak eraikitzea, eta gaur egun daude batzuk lekuz aldatzea ekarriko du, lurraldeko errepide sare berriari etekina atera ahal izateko. Horrela, lortuko da suhiltzaileak 15 minutu baino gutxiagoran iritsi ahal izatea Gipuzkoako udalerri ia guztietara, beti ere, gainera, gaur egun baina baliabide gehiagorekin. Erantzunaren diseinu eta garapen globalak eginez, “sekulako hobekuntzak” lortuko dira Gipuzkoako eskualde eta herri guztietan. Plana partekatzeko, bilerak egin ziren Batzar Nagusietako indar politiko guztietako ordezkariekin, eragina izango duten udaletakoekin, eta zerbitzuko suhiltzaileekin.\nGipuzkoa Babestu 20_30 egitasmoaren xedea da etorkizuneko larrialdien arretarako oinarriak ezartzea Gipuzkoan, “herritarren segurtasunari eta zerbitzuaren eraginkortasunari lehentasun osoa eskainiz”, nabarmendu du Lasak. “Oso tresna baliagarria daukagu mahai gainean, epe luzean premiazkoa den zerbitzuaren eraberritzea gauzatzeko. Suhiltzaileen ezagutza eta eskarmentua dago tresna horren oinarrian, eta martxan jartzea da eskatzen digutena. Denok jarri behar dugu gure partetik hori lortzeko. Baina horrek eskatzen du alde batera uztea interes alderdikoiak eta oportunismoa, oinarririk gabeko kritikak, eta gai hau ez erabiltzea hauteskundeei begira botoak lortzeko. Herritarren segurtasuna gai serioegia da horrelako azpijokoetan erortzeko. Irizpide teknikoekin, eta kudeaketa eraginkorra bilatuz jorratu behar da, egiten ari garen bezala”, galdegin du.\nEkintzak legealdi honetan\nLasak gogorarazi duenez, Aldundiak legealdi honetan deitutako lehen Lan Publikoko Eskaintza, Suhiltzaileen Zerbitzura zuzendutakoa izan zen; horrek erakusten du “foru gobernu honentzat lehentasuna izan dela hasieratik indartzea”. 25 plaza betetzea ahalbidetu zuen, zerbitzuaren egonkortasuna areagotuz. Ildo berean, azterketak egin aurretik, kabo eta sarjentuen 13 eta 5 plaza bete ziren zerbitzuan, barne sustapenaren bitartez. Joan den legealdian izandako “planifikazio faltarekin” eta “geldiunearekin” kontrajarri ditu aipatutako neurriak, argudiatuz lau urtetan ez zela egin “ez LPErik, ez lan poltsarik, eta ezta inolako plangintza estrategikorik ere”. Era berean, azken urte hauetan zerbitzuko ibilgailu flotaren berrikuntza gauzatu da.\nErakundeen arteko lankidetzaren esparruan, berriz, 2017. Urteko uztailean hitzarmena sinatu zen Bizkaia eta Arabako aldundiekin, prebentzio, sute itzaltze eta salbamendu zerbitzuen mobilizazioa eta esku-hartzea koordinatzeko hiru lurraldeetako mugako eremuetan, eta larrialdietan zerbitzu hobea emateko. Legealdi honetan ere, ALERT europar proiektuaren sustatzaileetako bat izan da Aldundia. Mugaz gaindiko lankidetza sustatzen du hitzarmenak, Pirinio Atlantikoetako (Frantzia), Nafarroako, Aragoiko eta Gipuzkoako suhiltzaileen zerbitzuen artean. 2020. Urtera bitarte, 3.399.274 euroko inbertsioa egingo dute inplikatutako lurraldeek. % 65 finantzatuko du Europak, POCTEFA programaren barruan aukeratutako hautagaitzetako bat izan baitzen. Gipuzkoaren kasuan, Jaizkibelen zein Eurohirian arreta hobetzeko balioko du.\nAzkenik, SuEskola Fundazioaren euskarria dauka Gipuzkoak. 2009an jarri zuen martxan Aldundiak, eta instalazio aitzindariak dauzka Ordizian estatu mailan, sektorean punta-puntakoa den teknologiarekin hornitutakoak. Ikastaro praktikoak segurtasun mailarik handienarekin egin daitezke, horiei esker. Prebentzioan, sentsibilizazioan eta formakuntzan dihardu lanean SuEskolak, enpresekin, suhiltzaileekin eta ikasleekin, besteak beste, eta sortu zenetik 27.000 lagun baino gehiagori eskaini die prestakuntza.


Murtziako Critobal Aguiloren ‘Beldurra’ kartelak iragarriko ditu Inauteriak\nErmuak jada badu aurtengo Inauteriak iragartzeko kartel ofiziala. Udal Kultura sailak deitutako lehiaketa herenegun erabaki zen eta, jada, ezagutarazi da saritua izan den proposamena. Lehiaketako lan irabazleak ‘Beldurra’ izenburua du eta egilea 51 urteko Critobal Aguilo Dominguez murtziarra (Cartagena herriko bizilagunak) da. Autoreak 500 euroko saria jasoko du eta lan garaileak 2019ko inauteriak eta bere jarduerak iragartzeko erabiliko da.\nAutoreak diseinaturiko kartelean oilar eta mozorroturiko oilo koloretsu biren irudia nagusi da, fondo erabat urdinaren gainean. Eta erdian ‘Carnavales de Ermua 2019ko Inauteriak’ lemaren letretan kolore horia erabili du.\nEpaimahaiak lehiaketara aurkeztutako lanen kalitatea oso positibotzat jo du. 2019ko Ihauteriak otsailaren 28tik martxoaren 5era bitartean ospatuko ditugu, eta obra honek jantziko ditu bai kartelak, baita egun horietarako jarduerak biltzen dituen programa ere.


Atzerritarren aurkako eraso gogorrak gertatu dira maiatzean Hegoafrikan, zehazki Johannesburgeko txabolategietan. Gobernukoek salatu dute apartheidaren garaian bezala aurrerapenaren kontrakoek “hirugarren indarra” erabili dutela. Baina Hegoafrikako gizartean egonezina sakonagoa da.\nKaleko salmenta debekatzen duen seinalea\nGure mitoak gainbehera datoz. Apartheidaren ondoren egian eta bakean sendatzea, ortzadar-nazioa eta diktadura osteko demokrazia partidu-anitza... hori guztia datorkigu hondora”. Diagnostiko etsitua egin dute Pambazuka News aldizkari elektronikoaren zuzendari diren Mukoma Wa Ngugi eta Firoze Manji-k. Pambazuka Newsek honela definitzen du bere burua:\n“Asteroko foruma Afrikako justizia sozialerako” eta prestigiozko analisiak biltzen ditu.\nMundu osoak ikusi ditu Johannesburgeko irudi lazgarriak. Maiatzaren 11n hasi eta ondorengo egunetan, hiriburu inguruko txabolategietan atzerritarrei eraso egin zieten, 50 pertsona hil –hauetako batzuk bizirik kixkalita–, beste asko zauritu eta bortxatu, etxola eta saltoki txiki asko suntsitu, 25.000tik gora ihes egitera behartu nora-hara. Mendebaldeko askori bitxi egin zaio hori Mandelaren erresuman gertatu izana, baina tele-ikusle gehienek irudiak artxibatuko zituzten beren buruetako “Afrikarren ohiko gauzak” atalean.\nAldiz, Hegoafrikako Errepublikan bertan zirrara handia eragin dute gertakizunok. Hango komunikabide handietatik iristen diren erreakzioek ondorio politikoak aipatzen dituzte, Thabo Mbeki lehendakariarentzako dimisio eskeak eta beste. Baina gizarte mugimenduen inguruko komunikabideek plazaratzen dituzten analisi, iritzi eta eztabaidek hegoafrikarren artean dagoen ezinegon oso sakonaren berri ematen dute.\nHegoafrikan lehenbizikoz hauteskunde libreak egin ziren urtean, 1994an, orduantxe gertatu zen Ruandako genozidioa: tutsi etniako milioi bat pertsona kalitu zituzten ordura arte bizilagun zituzten hutu etniakoek. Johannesburgeko gertakariek ez dute urrundik ere Ruandakoen tamainarik, baina egia da Nelson Mandela 1990ean presondegitik ateratzean inork ez zuela horrelakorik aurreikusiko, ez eta kalkulurik txarrenetan ere.\nPambazukako zuzendariek, hain zuzen, Mandelaren esanetara jo dute gertatzen ari dena esplikatzeko. Mandelak aspaldi, 1964an espetxeratu zutenean, honela deskribatu zuen apartheid erregimenak lotuta bizi zen Hegoafrika: “Zuriek daukate munduko bizi mailarik onena, eta bitartean beltzak txirotasunean bizi dira. Afrikarren %80k itxaropenik gabe bizirauten dute, batzuetan erreserba agortuetan, non lurzoruak higadura eta gehiegizko ustiaketagatik ez baitie bizitzeko adina ematen. Afrikarren herena jornalari, maizter edo apopilo daude zurien etxaldeetan, Erdi Arokoa bezalako morrontzan. Beste heren bat hirietan bizi dira, gizarte eta ekonomia alorrean zurien antzeko ohiturak garatu dituzte. Baina talde honetako afrikar gehienak ere txirotasunean bizi dira” Pambazukako idazleon arabera, beltzen arteko azken hauetako batzuk dira ANCk agintea hartu zuenetik urteotako garapen ekonomikoari etekina atera diotenak.\nHoriek egon daitezke interesatuta xenofobia indartzen. Etorkinen eskulana beharrezkoa izan du Hegoafrikak urteotan. Apartheidaren garaian ere, zerbaiten jabe zirenak erosoago eta gainerako guztiak lehen bezain gaizki bizi diren gizarte batean, txiroen etsipena atzerritarren kontra bideratzea beti da agintearen irtenbide erraza. Europan ikusten ari denez.\nNgugi eta Manjiren iritzian, ANCko eliteko agintariak itsu daude, txabolategietako dramak ez dituzte ezagutzen. Ziurrenik horietako batzuek Tanzania, Zimbabwe, Mozambike edo Angolan egon zirenean ere bertako txiroak ikusteko itsu egon zirelako. Eraso eta hilketa xenofoboen aurrean erreakzionatzen kosta egin zaio gobernuari. Aldiz, Hegoafrikan oso ugariak diren mugimendu sozialek egoera baretzen lan handia egin dute.\nPASSOP (People Against Suffering Suppresion Oppression and Poverty), COSATU sindikatua eta beste mugimendu batzuen artean maiatzaren 17an bertan manifestaldia antolatu zuten Alexandria eta Diepsloot-en gertatutako erasoak salatu eta egoera baretzeko. “Atzerritarrak ikaratuta daude, nazien garaian juduak zeuden moduan. Bidegabekeria hau gelditu beharra dago”, adierazi zuten ozenki. Beste mugimendu indartsu batek, Social Movements Indaba delakoak, auzo askotan bilkurak antolatu ditu maiatzean, honelako argudioekin: “Ohartu beharra dago gertakizunon jatorria afrikar askoren mixerian datzala, eta borrokatu behar dugula errealitate hau sortu duen kapitalismo neoliberala aldatzeko”.\nBeste mugimendu indartsu bat da Abahlali baseMjondolo; euskaraz “Txaboletako Biztanleak” esango genuke. Durban hirian sortua, apartheidaren ondorengo txiroen mugimendurik sendoena da, milaka militante dauzka 30 auzotan lanean. Bere webgunean diotenez, “ekintza bat izan daiteke ilegala, baina pertsona ezin da ilegala izan”.\nAbahlali taldearen idatzietako prosa xume eta argia da. Printzipio gezurtaezinez betea. “Zu auzo batean bizi bazara zu auzo horretakoa zara, eta auzo horretakoak bizilagun eta kamarada dituzu”. Edo aurrerago: “Kondenatzen ditugu Johannesburgen atzerrian jaiotakoen kontra egindako eraso, jipoi, bortxaketa eta hilketak. Ezker-eskubi borrokatuko gara hau ez dadin gertatu KwaZulu-Natal probintzian”.\nMugimenduaren gunean erraz irakur daitezke aspalditik egindako salaketa eta oharrak: txiroen haserrea edozein aldetara lehertu daitekeela, kasu emateko, auzoak beteta daudela arratoiz, suteak daudela, komunik ez dagoela, jendea pilatzen dutela eremu berezietan, atzerritarrentzako eremuetan poliziak jokabide ustel, krudel eta arrazistak dauzkala...\n“Ez beharrak eta ez zanpaketak ez dute justifikatzen pertsona batek bestea erasotzea. Behartsu batek bere emaztea jo badu, familia txiro batek bere bizilagunak eraso baditu, arrestatu eta epailearen aurrera eraman behar dira. Baina hau Alexandrian gertatu bada eta ez Sandtonen, da han sufritzen ari direlako eta beren etorkizunaz larri daudelako”.\nAbahlalik kritikatzen du Hegoafrikako Gobernua Zimbabwen eta Zambian jokatzen ari delako amerikarrak eta ingelesak Kongon ari diren antzera, konpainia handien interesak defendatuz. Baina erakundeak auzoetan egiten du lan, eta bere agiriak auzotarren elkarbizitza bermatzeko ahaleginez daude idatzita: “Sufritzen ari diren zure bizilagunak ez itzazu zure etsai bihurtu”.\nLan zaila daukate erakundeok. Hegoafrikan azken urteotako hazkundearekin izugarri handitu da txiroen eta aberatsen arteko leizea. Horrelakoetan xenofobiak beti ematen du jokoa. Gure artean “txurrianoak”, “sudacas” edo “beurs” direnak, Hegoafrikan “amakwerekwere” dira. Abahlalikoek diote: “Serioski galdetu behar dugu ea zergatik dirua eta jende aberatsa libre ibili daitezkeen munduan barrena, eta aldiz edonon behartsuek burdinazko hesiak aurkitzen dituzten, polizia ustel eta bortitzak, lekualdatzeko eta berriro etxeratzeko ilarak”.\nPambazuka News gunean artikulu saila Hegoafrikako istiluez\nAbahlali baseMjondolo mugimenduaren analisia bere gunean\nCOSATU, Hegoafrikako Sindikatuen Biltzarra\nPeople Against Suffering Supression Oppression and Poverty\n“Violences urbaines en Afrique du Sud”, Le Mode Diplomatique-ren blogean\nHego Afrika euskarazko Wikipedian


Herritarren proiektuak. Etorkizuna Eraikiz. Gipuzkoa Taldean - I. 1 eranskina - egoitza\nHerritarren proiektuak. Etorkizuna Eraikiz. Gipuzkoa Taldean - I. 1 eranskina\nAzken eguna: 2022\nDeskribapena eta jarduera lagungarriak\nOinarri hauen bitartez arautzen diren dirulaguntzen xedea da Etorkizuna Eraikiz Gipuzkoa Taldean ekimenaren esparruan Herritarren Proiektuak finantzatzea: Gipuzkoak dituen etorkizuneko erronkei erantzuna emateko planteatzen diren proiektu berritzaileak, eragile ekonomiko eta sozialek bultzatutakoak.\nProiektuak honako eremu tematikoetara mugatuko dira:\n- Gobernantza publiko kooperatiborako eredu berriekin lotura duten proiektuak, hala badagokio, maila anitzeko dimentsioa txertatuz.\n- Lurralde-garapen komunitarioko proiektuak, jarduera komunitarioa eta komunitatea eraikitzeko ikuspegia sustatzera bideratuak, lankidetzaren kultura, erantzunkidetasuna, gizarte-inplikazioa, talde-lana eta abar sustatuz.\n- Gazteen parte-hartzeari zuzendutako proiektuak.\nOinarri hauetan araututako dirulaguntzak eskatu ahal izango dituzte elkarteek, fundazioek, enpresa publiko eta pribatuek, udalek, mankomunitateek edota interes ekonomikoa-AIE duten taldeek, bakarka zein taldeka, Gipuzkoako Lurralde Historikoan proiekturen bat sustatzen dutenak, aurreko puntuan jasotzen diren jarduera eremuren batean.\nKontuan hartuta elkarlana bera berrikuntza bat dela, deialdiak sustatzen du proiektuak, dirulaguntza lortzeko, pertsona edo erakunde batek baino gehiagok elkarrekin edo talde bezala proposatzea.\nDirulaguntzak emateko prozedura norgehiagoka izango da eta deialdi eta hautaketa prozesu bakarra egingo da.\na) Proiektuaren jarduera esparrua, motibazioa, beharra eta egokitasuna hautatutako eremuetan. 20 puntu.\nb) Proposamenaren diseinua, lan plana eta proiektuaren planifikazioa. 20 puntu.\nc) Proiektuak Etorkizuna Eraikiz ereduaren metodologian duen egokitasuna. Proiektuan garatuko diren jarduera praktikoen maila eta esperimentazio maila. 16 puntu.\nd) Proiektuaren aukera, helburuak, xedea eta kolektibo hartzailearen garrantzi kuantitatiboa eta kualitatiboa. 10 puntu.\ne) Parte-hartzaileak eta proposatutako lankidetza. 15 puntu.\nf) Proiektuaren eragina, jasangarritasuna eta errepikagarritasuna. 15 puntu.\ng) Hedapen plana: gauzatuko diren ekitaldiak, komunikazioak eta jardunaldiak. 4 puntu.\nDeialdi honetan emango diren laguntzen kopurua bostehun mila euro (500.000 €) izango da guztira.\nDirulaguntza izan daiteke diruz lagundu daitezkeen gastuen % 100ekoa; eta gehienez ere 45.000 euro emango da.\nBete behar diren epeak\n- Eskaerak aurkezteko epea: 2022ko maiatzaren 9an amaituko da, 12:00etan.\n- Proiektuen hasiera: 2022ko urtarrilaren 1etik aurrera.\n- Proiektuen amaiera: 2023ko irailaren 17an amaituko da.\n- Proiektuak gauzatu direla zuritzen duen kontua aurkeztu beharko da 2023ko urriaren 17a baino lehen eta proiektuaren kostu osoarengatik.\nDokumentazio osoa bitarteko elektronikoak erabiliz aurkeztu beharko da, Gipuzkoako Foru Aldundiaren egoitza elektronikoaren Dirulaguntzen atariaren bitartez (https://www.gfaegoitza.eus).\nDokumentazio hori II. eranskineko 5. atalean dago.\nEstrategia Zuzendaritza Nagusiak, aurkeztutako proiektuak behar bezala ebaluatzeko eta erabakitzeko beharrezkotzat jotzen duen informazio gehigarri oro eskatu ahal izango du.\nDirulaguntza jasotzen bada, aurrekontuaren % 100 zuritu beharko da.\nOinarri hauetan arautzen diren dirulaguntzak xede bereko beste dirulaguntza, laguntza, sarrera edo baliabide batzuekin bateragarriak izango dira, edozein administrazio edo erakunde publiko nahiz pribatuk emandakoekin, estatukoak, Europar Batasunekoak edo nazioarteko erakundeenak izanda ere, betiere ez bada dagokion jarduketaren kostua gainditzen, horren inguruan jasotako beste dirulaguntzak arautzen dituzten araudiek ezar dezaketenaren kalterik gabe.\n2022ko martxoaren 22ko Diputatuen Kontseiluaren erabakia (2022ko apirilaren 1eko GAO, 63. zk)\n2022ko apirilaren 6an, 15:30ean, Etorkizuna Eraikiz Gipuzkoa Taldean dirulaguntza deialdiaren aurkezpen orokorra egingo da Gipuzkoako Foru Aldundiko Etorkizuna Eraikiz Gunean (Gipuzkoa Plaza z/g - 20004 Donostia). Aurkezpen hori telematikoki jarraitu ahal izango da Zoom estekaren bidez. Esteka hori bigarren aukera hori aukeratzen duten pertsonei bidaliko zaie. Aurkezpen horretan, interesdunek deialdiko zalantzak argitu ahal izango dituzte.\nEkitaldia behar bezala antolatu ahal izateko, parte hartuko duten pertsonei eskatzen zaie mezu elektroniko bat bidal dezatela anaisabelruiz@gipuzkoa.eus helbidera, “Gipuzkoa Taldean 2022” deialdiari erreferentzia eginez gaian, eta Guneara zenbat pertsona joango diren adieraziz, edo, hala badagokio, helbide elektroniko bat emanez Zoom esteka jasotzeko.


AirPods merkatu kuota mundu osoan jaisten da Mac-ekoa naiz\nApplek duela ia 4 urte AirPod-ak kaleratu zituenetik, TWS (True Wireless Stereo) entzungailuen merkatuan Apple da nagusi, nahiz eta ez ziren merkatura atera ziren lehenak. Hala ere, gonbidatu berriak merkatura iritsi direnez, AirPods-en kuota gutxitzen joan da, nahiz eta lider jarraitzen duen.\nArgitaratu diren azken datuen arabera Kontrapuntua, AirPod-en merkatu kuota azken 9 hilabeteetan% 41etik% 29ra pasa da. Hala ere, Cupertinoko konpainiak TWS entzungailuen merkatuan lider jarraitzen du bere goiko posizioa arriskuan jartzen ez duen abantaila zabalarekin.\n2019ko laugarren hiruhilekoan, Applek TWS merkatuan zuen partaidetza% 41ekoa zen, bere gain hartuz Entzungailu horien salmentaren diru sarreren% 62. 2020ko hirugarren hiruhilekoan, merkatu kuota% 29an kokatu zen, hala ere, ez du esan nahi Applek AirPods saltzeari utzi zionik, baina merkatu horretako lehiakide kopurua handitu egin zen, batez ere sailkapenaren beheko aldean.\n2020ko hirugarren hiruhilekoan, 10 saltzaile onenen erdia merkeak zirenTWS entzungailuak 50 dolar baino gutxiagotan eskaintzen dituzten fabrikatzaileak, eta batzuetan 20tik beherakoak, izan ere, Xiaomi da gehien hazi den eta bigarren postuan egotea ahalbidetu duen fabrikatzailea. Samsung hirugarren postuan dago% 5eko kuotarekin.\nEz dago entzungailurik edo entzungailurik\nLiz Lee Counter Point-eko analistaren arabera, joera kendu entzungailuen hargunea eta gailuetako entzungailuak, izan da azken urteotan TWS salmentak hainbeste bultzatu izanaren arrazoietako bat, entzungailu mota hau edozein egoeratan gure mugikorretik musika entzuteko merkatuan dagoen irtenbide bakarra izanik.\nArtikuluaren bide osoa: Mac-ekoa naiz » Apple » Berri » AirPods merkatu kuotak behera egiten du mundu osoan\n13 hazbeteko MacBook Pro pantailetarako doako konponketa programa zabaldu da


Andoaingo Poperoak: OI BENITO, GURE BENITOOOOOOOO\nOI BENITO, GURE BENITOOOOOOOO\nAtzo egun handia izan zan, egutegian markatzekoa. Benito Lertxundi handia, Basteron jotzen zuen eta logikoa den moduan hara hurbildu giñan 21:30 hasten bait zen saioa. Egia esan gogo handia geneukan maixua ikusteko, batipat ez dudalako zuzenean inoiz ikusi, agian orain dela gutxi dastatu dudalako bere handitasuna.\nLekua hartu(azkeneko filan giñan eta oso ondo ikusten zan eszenatokia) eta Benito noiz azalduko itxoiten giñan. Azkar asko azaldu ziran musikariak eta txalo zaparrada on bat lehenengo abestiko notak entzun genituenean. 9 musikarik betetzen dute taldea: kitarrak, baxua, harpa, pianoa, perkusioa, biboliña, akordeoia,.........bufff kriston taldea!!!!\nKontzertuko lehen zatia bere azkeneko diskako abestiekin hasi zuen, abesti politak eta lasaiak, pantailan zeuden irudiekin batua, bere mundu pertsonalean bidaiatzen hasten ziñan. Halako baten lehenengo klasikoa; "Baldorba", lehenengo malkoak masailetatik bueltaka, kriston motibazioa izan zan, batipat bat baiño gehiok abestu zuelako. Abesti ezagunetan publikoaren laguntza izan zun. Oso ondo egon zan ahotsaz, naiz eta katarroa zuela esan. Abestiz abesti bere komentariotxoa ematen zuen, publikoarekiko erlazio estua ipiñiaz.\nDenbora joaten ari zen baina ez giñan aspertzen, abesti zaharrak, berriak.... berdin zuen. Taldekide guztiak ikaragarri ondo egon ziran beraien instrumentuekin. Bapatean 2 ordu pasa zian eta musikari guztiak Beniton ondoan ipiñi eta agurtzen hasi zian. Ematen zuen kontzertuak bere amaierara joko zuela. Baiña ez, segidan beste abesti batekin jarraitu zuten. Txaloak eszenatokian, eta hunkidura, batez ere "Nere herriko neskatxa maite" abestian. Batek baiño gehiagok negarrari ekin zion, abesti borobila eta sentimenduak pil-pilean jartzen dituena.\nGauz kurisoak ere gertatu zian atzo. Lehenengoa batek, aupa Benito, aupa Orio!!! esan zuenean. Benitok irriparrez erantzun zuen;-Leku guztitan dago Oriotar bat, baita Japonen ere- esan zun. Bestea kitarra afinatzen zegoenean;-Kitarra nekatu in zait- jajajaja ze haundia!!!! Hitz jario handiko pertsonai da Benito, dudarik gabe, "showman" bat.\n2 ordu eta 15 minutuko saioaren ostean kontzertua amaitu zan, eta amaitzeko "Zenbat gera" abestia jo zun, jendea txaloka, oso animaturik, bera era kriston motibazioakin zeon, rockstar handi bat balitz bezala. Haundi bat dela erakutsi zun eta oraindik gauz asko dauzka esateko, euskal musikari handienetakoa, atzo ere ederki asko erakutsi zun euskal jendeak bere musika behar dugula(bastero beterik zegoen). Eskerrikasko, eta ea laister beste saio batean kointziditzen degun. Atzo Basteron(Andoain) egon giñan guztiak ez dugu sekulan kontzertu hau ahaztuko!\nP.D: "Bizkaia maite" eta "Oi lur oi lur", faltan bota nitun.\nEtiquetas: cronicas, josu, musica


Skabidean: “Euskaldunok ez badugu euskarazko musikarik egiten, nork eginen du gure partez?” — Gaztezulo\nSkabidean: “Euskaldunok ez badugu euskarazko musikarik egiten, nork eginen du gure partez?”\nSkabidean: “Euskaldunok ez badugu euskarazko musikarik egiten, nork eginen du gure partez?” Iruñeko Skabidean taldea asmo apalekin sortu zen, bertsioak eginez oholtza gainean gozatzeko. Apurka euren abestiak sortzen joan dira eta otsailaren 22an euren bigarren diskoa aurkeztuko dute. Festa giroa eta poza bermatuta daude euren erritmo alaiak entzutean. Eurekin mintzatu gara beren helburu eta amets berriak zein diren jakiteko. https://www.gaztezulo.eus/albisteak/skabidean-201ceuskaldunok-ez-badugu-euskarazko-musikarik-egiten-nork-eginen-du-gure-partez-201d https://www.gaztezulo.eus/albisteak/skabidean-201ceuskaldunok-ez-badugu-euskarazko-musikarik-egiten-nork-eginen-du-gure-partez-201d/@@download/image/cabecera_skabidean.jpg\nIruñeko Skabidean taldea asmo apalekin sortu zen, bertsioak eginez oholtza gainean gozatzeko. Apurka euren abestiak sortzen joan dira eta otsailaren 22an euren bigarren diskoa aurkeztuko dute. Festa giroa eta poza bermatuta daude euren erritmo alaiak entzutean. Eurekin mintzatu gara beren helburu eta amets berriak zein diren jakiteko.\n2011. urtean sortu zen Skabidean. Lehengo diskoa ordea 2017an argitaratu zenuten, zer dela eta? Zein izan ziren aurkitu zenituzten zailtasunak?\nTaldea 2011. urtean osatu bazen ere, bere jarduera 2012an hasi zela esan behar dugu. Lehenengo urteetan konposizioa ez zen gure kezka nagusia izan. Bertsioak egiten ondo pasatzen genuen kontzertuetan eta aski zitzaigun. Gainera diskoak “talde handien” kontua zirela pentsatzen genuen. Gerora, zenbait abesti prestatu genituenean, baliabideak muga bihurtu zitzaizkigun. Izan ere, grabatzea ahalegin ekonomiko handia zen guretzako. Horregatik, behingoz zerbait fisikoa izateko grina geldiezinean 2015ean maketa bat egin genuen lau abestirekin. Diskoa 2017an heldu zen. Bi lanen arteko tarte horretan maketako abestiak hobetu genituen, baita beste hainbat konposatu ere.\nEgun Skabidean & The Black Birds zarete, zein dira Black Birds horiek?\nThe Black Birds emakumezko abeslarien hirukotea da. Idoia Tapiak, Lorena Aisak eta Claudia Rodríguezek osatzen dute. The Black Birds, berez, Skabideanen osagarri izateko sorturiko sekzioa da, hau da, ez ziren aurretiaz existitzen. Skabidean taldeak elkarturiko abeslariak dira, kontzertuetan aritzeko. Sekzio berri honek ate anitz ireki dizkigu, estilo eta gauza berriak probatzeko.\nAlabaina, dagoeneko ez gara Skabidean & The Black Birds! Egun, Skabidean gara berriz ere. Egia da 2019ko denboraldi guztian zehar “Skabidean & The Black Birds” izenpean ibili garela, baina horrek badu bere azalpena. Hasiera batean The Black Birds-ekiko lankidetza behin-behinekoa zen, esperimentu bat, baina guztia hain ongi joan da, non egitura behin betikotzea erabaki dugula. Gauzak horrela, izen banaketa bat egitea ez genuen jada egoki ikusten. Beraz, Skabidean izena berreskuratu dugu, baina “The Black Birds” hirukotea barneraturik, orain taldearen erabateko parte direla adierazteko.\nFormazioan aldaketak izan al dituzue ala egonkor mantendu da?\nHarrigarriki, taldea egonkor mantendu zen urte luzeetan zehar. Hala ere, badirudi Xanti (baxulari ohia) joan zenean, 2018ko denboraldia amaiturik, horrek nolabaiteko “eztanda” ekarri zuela. Orduan iritsi ziren baxu berria eta Txori Beltzak. Hala ere, erantzuna baiezkoa dela dirudi. Taldea egun egonkor mantentzen da, eta denbora luzez horrela jarraitzea espero dugu.\nSkaz gain, musika beltzaren kutsua ere badu zuen musikak, baita reggae eta funky-arena ere, nondik datorkizue estilo hauekiko zaletasuna?\nHasiera batean euskal taldeen bertsioak jotzen genituen, 80ko hamarkadakoak, eta jakina da horiek ere hein batean musika beltzaren kutsua dutela. Errate baterako, Kortatu taldeak ska egiten zuen nolabait, ska-punk nahi baduzu. Hertzainak-ek antzera, eta zer erranik ez Potato-ren kasuan. Gu punk osagai hori baztertuz joan ginen ska osagaian sakonduz. Ska izan da musika beltzarenganako gure zubia. Skatik, reggae eta rocksteady-ra zabaldu ginen, eta denboraren poderioz funky eta boogiera ere bai. Eboluzio nahiko naturala izan da, ez dugu ezer bortxatu.\nEuskaraz abesten duzue, ingelesera edo gaztelerara pasatzeko tentaziorik eduki al duzue?\nBai, izan zen nolabaiteko keinuren bat bere garaian. Lehenengo diskoan bi abesti gazteleraz daude, eta bertze bi ingelesez, zenbait errepika edo leloz gain. Garai hartan iruditzen zitzaigun ingelesez abesteak gure musika aberasten zuela, nolabait “garbiago” eginen zuela. Izan ere, musika jamaikarra ingelesez egin ohi da. Hala ere, aburuz aldatu genuen, aski azkar gainera. Bigarren diskotik aitzina euskara izan da gure apustu bakarra eta harro gaude hala izateaz. Azken finean, euskaldunok ez badugu euskarazko musikarik egiten, nork eginen du gure partez? Euskal kulturaren alde jartzen dugu gure aletxoa da, edo hala ikusten dugu guk behintzat.\nOtsailaren 22an zuen hirugarren lana aurkeztuko duzue, zer eskainiko duzue lan berri honetan?\nDisko osoaren aurkezpena 22an bada ere, otsailaren 2an bideoklip bat kaleratu genuen aurrerapen bezala. Lan berri honek denetarik dakar: funky-a, reggae-a, ska, skinhead reggae-a, raggamuffin-a, soul-a eta rocksteady-a... Disko ezin anitzagoa geratu zaigu, eta gustu oso ezberdineko jendeak gozatzeko modukoa dela uste dugu. Mundu guztiarentzako diskoa da zalantzarik gabe!\nBehin diskoa aterata, kontzertu bira hasiko duzue, erraza al da kontzertuak lotzea?\nNormalean ez. Adibidez, diskoa aurkezteko zenbait aretotatik igaroko gara, biratxo moduko batean. Ez da erraza ordea, aretoek ez baitute zertan libre egon guri interesatzen zaizkigun datetan. Gainera, diskoetxerik edo ekoizlerik gabe lan egiten dugu, autogestioan sinetsirik. Hala ere aipatu, aretoen kontuaz harago, eskertzekoa dela Euskal Herri osoko eragileek eta jai-batzordeek ematen diguten harrera, etengabe jasotzen ditugu deiak, eta nabari da kontuan hartzen gaituztela.\nNola gozatzen duzue gehiago, abestiak sortzen ala zuzenean interpretatzen?\nOholtza gainean gozatzen dugu gehien. Skabidean zuzenean aritzeko sorturiko taldea da, zuzeneko harremana gustatzen zaigu. Hala ere, ez dago bata bertzerik gabe, hau da, ezinezkoa litzateke hainbertze gozatzea konposaketa-lana aurretiaz eginik ez balego!\nZer aurkituko du Skabidean taldearen kontzertu bat ikustera doanak?\nFesta, algara, dantza eta giro ona. Musika honek zoriontasuna helarazten du, motibazioa eta dantzatzeko gogoak. Zaleek beti azpimarratu izan dute gure kontzertuetan sortzen den giro polita. Lehenengo lerroak geldigorrentzako dira, eta gibelaldea lasaiki aditzea gustuko dutenendako. Mundu guztiak gozatu dezake Skabideanen kontzertu batean!\nEtorkizunera begira zein dira betetzea gustatuko litzaizkizuekeen ametsak?\nAurten gure ametsetako bat lortu dugu dagoeneko: Hatortxu Rocken jotzea. Hortik abiatuta, ametsak oso bertzelakoak izan daitezke: artista jakinekin kolaborazioak egitea, bertze leku bereziren batean jotzea... Nolanahi ere, egun, diskoa jendearen gustukoa izatearekin konformatzen gara. Kontzertuz eta esperientzia berriez beteriko bertze urte bat nahi dugu, eta hori da 2020 honetarako daukagun amets apala.


Ibilgailu elektrikoa fabrikatzeko teknologiei eta 4.0 fabrika malguari buruzko ikerketarako bikaintasun-zentro bat hartuko du EAEk - SPRI\nIbilgailu elektrikoa fabrikatzeko teknologiei eta 4.0 fabrika malguari buruzko ikerketarako bikaintasun-zentro bat hartuko du EAEk\nEusko Jaurlaritzak GESTAMPekin lankidetzan jardungo du automobilgintzaren erronka nagusietako bati erantzuten dion zentro hori sortzeko\nBikaintasun-zentroa Zornotzan kokatuko da eta 17 miloiko inbertsioa egiteko konpromisoa dakar, eta Eusko Jaurlaritzak 8 milioi euro arteko dirulaguntza onartu du horretarako\nSektore osoan izango du inpaktua, lehiakortasuna hobetzea ekarriko du eta fabrikazio-prozesuan ikerketaren transferentzia bermatuko du\nIbilgailu elektrikoa ikertzeko bikaintasun-zentroa eta 4.0 Fabrika Malguari hartuko ditu EAEk.\nGESTAMP taldearen ekimena izango da eta Eusko Jaurlaritzak ekimen horretan parte hartuko du, EAEko automobilgintzaren sektoreak gaur egun duen erronka garrantzitsuenetako bat dela uste baitu.\nProiektuak 17 milioi euroko inbertsioa egiteko konpromisoa dakar, eta Gobernu Kontseiluak onartu du GESTAMPi zortzi milioi eurorainoko zuzeneko dirulaguntza ematea. Ekarpen hori ez da izango, inola ere, kostu osoaren % 50etik gorakoa, eta GESTAMP sozietateari dagokio gainerako finantzaketa ekartzea proiektua guztiz abiarazi arte.\nInpaktua eta lehiakortasun-hobekuntza sektore osorako\nGaur onartutako lankidetza-hitzarmenari esker, industria-ikerketarako gune bat sortuko da, fabrikazio aurreratuan paradigma-aldaketa ekarriko duena, “fabrika”ren kontzeptu iraultzaile berri bat diseinatu, garatu eta baliozkotuko baita, erabat malgua eta konektatua.\nHalaber, ibilgailu elektrikorako trantsizioaren aurrean automobilen egiturazko aldaketekin lotutako joerak ikertuko ditu zentroak. Zentroak ibilgailu elektriko berriaren egiturazko produktu eta osagai berriak ikertuko ditu, pisua murriztuz, CO2 isuriak murrizteko klima-aldaketaren ondorioak arintzeko. Ibilgailu elektrikoak fabrikatzeko teknologietarako berariaz diseinatutako produktu berriak ere garatuko dira.\nIndustria-ikerketako etorkizuneko laborategiak aurrerapenak bilatuko ditu EAEko automobilgintza-sektorearen lehiakortasuna handitzeko. Gainera, euskal sektorearen balio-katea osatzen duten enpresa hornitzaileen ekosistemaren ekarpena izango du, baita EAEn ezarritako zentro teknologikoen parte-hartzea ere.\nEusko Jaurlaritzak interesekotzat jotzen du proiektuan parte hartzea, etorkizuneko laborategiak autoen fabrikatzaileen eta fabrikazio malguaren arloko hornitzaile nagusien beharrei erantzungo liekeelako, baita ibilgailu elektrikoarekin lotutako joera globalei ere.\nGESTAMPek EAEko automobilgintzarekin duen konpromisoa\nGESTAMP taldea automobilgintzarako pieza estanpatu metalikoen arloko hornitzaile nagusietako bat da. Automobilerako osagai metalikoen diseinuan, garapenean eta fabrikazioan espezializatutako talde multinazionala da, eta EAEn ingurune ezin hobea du bere I+G+b jarduera garatzeko. Alde batetik, automobilgintzaren sektorea lehiakor eta berritzaileenetakoa da EAEn (2018an, EAEn ezarritako sektoreko enpresen salmentak Autonomia Erkidegoko BPGd-aren % 25 ziren), eta, bestetik, euskal erakundeek I+G+b-ren aldeko apustua egin dute.\nGESTAMPek aktiboki parte hartzen du Euskal Autonomia Erkidegoko Automobilgintza Klusterrean (Ibilgailuetako Osagaien Industrien Euskadiko Kluster Taldea). Kluster horren xedea da sektoreko euskal enpresen lehiakortasuna hobetzea eta lankidetzaren bidez hura dinamizatzea, eta, horrela, erronkei erantzun bateratuak eman ahal izatea.\nHorretarako, GESTAMPek lan hauek egingo ditu:\nBehar eta erronka teknologikoak eta sektorialak zehaztea. Euskal Autonomia Erkidegoko eta nazioarteko automobilgintzaren sektorerako joera teknologiko eta sektorial garrantzitsuenak identifikatuko dira. Joera horien analisiaren emaitza gisa, sektorearentzako erronka handienak zehaztu behar dira.\nIbilgailu Elektrikoak Fabrikatzeko Teknologiei buruzko Ikerketako Bikaintasun Zentroa eta 4.0 Fabrika Malguaren zehaztapen teknikoak finkatzea, identifikatutako erronkei emango dizkien erantzunak zehazteko. Automobilgintzaren sektorean etorkizun handiena duten teknologien bideragarritasuna aztertuko da.\nBikaintasun Zentroak egoki funtziona dezan, ikerketarako gune fisikoak hautatzea eta egokitzea.\nIkerketa-azpiegitura sortzea eta ekipoak abian jartzea: Ibilgailu Elektrikoak Fabrikatzeko Teknologiei buruzko Ikerketako Bikaintasun Zentroa eta 4.0 Fabrika Malguaren azpiegitura sortzea eta abian jartzea kudeatuko da. Helburua izango da. Bikaintasun Zentroa zehaztutako ikerketa industrialeko ildoak gauzatzeko behar diren baliabide teknologikoez hornitzea. Fase horretan zehar, ekipoak kotizatzeko, eskuratzeko eta instalatzeko prozesu guztiak koordinatuko dira, euskal enpresa-sarearen launtzarekin. Era berean, eskuratutako ekipoak prest jartzeko lan egingo da, haiek industria-ikerketako prozesuetan erabiltzeko.\nGESTAMPek I+Gko lankidetza-proiektuak egingo ditu beste enpresa eta zentro teknologiko batzuekin, batez ere euskaldunekin edo EAEn lantokiak dituztenekin.\nFabrikazio-prozesuetan aplikatzeko soluzioak\nIbilgailu Elektrikoak Fabrikatzeko Teknologiei buruzko Ikerketako Bikaintasun Zentroa eta 4.0 Fabrika Malgua funtsezko ikerketa-prozesuen eta prozesu industrialen arteko zubi gisa pentsatuta dago; ondoren, teknologia berriak ibilgailu elektrikoen benetako produkzio-prozesuetan integratzeko behar den oinarria ezartzeko.\nPlanifikatutako ikerketa-ildoak TRL (ingelesezko siglak Heldutasun Maila Teknologikoa adierazteko) eskalako maila problematiko nagusiak landu eta garatzera bideratuta daude. Maila horietan, baliozkotze-probak behar dira ingurune adierazgarrietan, oso makina antzekoekin eta, batzuetan, berdinekin, benetako ekoizpen-inguruneen tamainari eta ezaugarriei dagokienez.\nHitzarmen hau datozen egunetan sinatuko dute, telematikoki, Ekonomiaren Garapeneko eta Azpiegituretako sailburu Arantxa Tapiak eta Gestampeko presidente exekutibo Francisco J. Riberasek.


Orka, edo ontza, katua, tigrea | Hitzen uberan\n← 2019-2020 ikasturteko elkarrizketak\nAireportuko musika kaleratu du Luis Gardek, botere-kinkei buruzko thriller politikoa →\nOrka, edo ontza, katua, tigrea\nPosted on 2020-08-26 by Lizar Begoña\nMobila belarrian jarrita Arriba los buscavidas kantatu digu oso altu. Altuegi. Ni ez naiz oso gustora egon kantak irauten zuen artean, gure inguruko jendea eragotziko genuelakoan. Bukatu duenean zera esan du; “abesti hau horrela abestu behar da, bestela ezin da”. Eta nik mirespen basatia eta lekuz kanpoko lotsa moduko bat sentitu ditut aldi berean, biak batean.\nOrka batek itsas landare bati istorioak kontatuko balizkio, ni anemona nintzateke. Hori naiz bere ondoan: anemona bat. Tokiz eta orduz kanpo sentiarazten nau eta beste tempo batzuetara narama, ez dugu espazio-denbora bera konpartitzen. Berarekin nagoenean, substratuari heldutako izaki isila bihurtzen naiz, bere kontakizun tristeekin ez nahigabetzeko. Entzun besterik ez dut egiten, min ematen dit batzuetan, eta indar apur bat ere kentzen dit. Entzuten dut, baina ez dut parte hartzen.\nInguru ezagunak ezezagun bihurtzen dizkit, nire lauki zuzenaren mugetan agertzen zait, mugaz harago dagoena ezagutzen duenaren begiarekin. Eta nik bere begiaren bidez irudikatu dezaket piztiren bat, ez oso zehatza, ez oso finkoa.\nHonela pentsatzen dut batzuetan: gau batean irten zela, eta inoiz ez zela bukatu; gau hura luzatu da gaurdaino. Ustekabeko lagunak egiten ditu, ustekabeko jendearekin oheratzen da, ustekabeko planak antolatzen ditu, ustekabeko bizitza bizi du bere gau luzean.\nEta ni sekula egongo ez naizen lurraldeetan egondakoa da. Inoiz probatu ez ditudan drogak probatu ditu, laztandu ez ditudan bazterreko gorputzak laztandu ditu, sentitu ez ditudan egitura psikologikoak sentitu ditu, eta inoiz jakingo ez dudana daki. Hiriko perimetroko emakume horietako bat da; orka, edo ontza, katua, tigrea.


SEO/BirdLifek Internet bidez zabaldu ditu Iberiar penintsulako arrano-bikote inperial baten zuzeneko irudiak | Consumer\nSEO/BirdLifek Internet bidez zabaldu ditu Iberiar penintsulako arrano-bikote inperial baten zuzeneko irudiak\nEkimenak harrapari hori aztertzen, ikertzen eta ezagutzen laguntzen du.\narabera: Ostirala, 2011ko martxoaren 25a\nwww.aguilaimperial.org webgunearen bidez, Cabañerosko Parke Nazionalean Iberiar Penintsulako arrano bikote baten zuzeneko irudiak ikus daitezke, habiatik hurbil dagoen webcam bat instalatzeari esker, “horrek ez du inolako eraginik espeziean”, Ingurumen eta Landa eta Itsas Inguruneko Ministerioak (MARM) eskatzen du. Jarduera hori SEO/BirdLife-ren “Hegaldia altxatuz” programaren parte da. Programa horren helburua da natura ezagutzeko eta errespetatzeko gaietan kontserbazioa eta sentsibilizazioa bultzatzea.\nProiektua 2008ko ugalketa-denboraldian hasi zen, eta Parke Nazionalari aukera ematen dio arrano inperialaren bizi-ziklo osoko grabazioak izateko. Horrek harrapari hori aztertzen, ikertzen, ezagutzen eta zabaltzen laguntzen du, eta, aldi berean, espezie hori edozein interesaturi behatzeko aukera ematen dio. Ildo horretatik, proiektu aitzindari hau abian jarri eta lehenengo hilabetean 70.000 bisita egin ziren web orrian.\nCabañerosko Parke Nazionala, Mediterraneoko mendiaren adierazle nagusi eta baliotsuenetako bat eta harrapari handien babeslekua izanik, Iberiar Penintsulako arrano inperialaren habitataren gune natural adierazgarrienetako bat da. Horrela, Internet bidez ikus daitekeen bikoteak 1989az geroztik behintzat umatzen du leku berean, eta badakigu ordutik 16 oilasko hegan ibili direla. Gainera, parkearen barruan beste bi bikote hazten dira eta beste lau neurri handi batean bertan elikatzen dira, nahiz eta beren habiak beren azaletik kanpo izan.\nIberiar Penintsulako arrano inperialaren populazioa ia sei aldiz handitu da azken 15 urteetan, 1995ean 50 ugalketa-bikote izatetik 2010ean 282 bikote izatera igaro baita, gehienak Gaztela-Mantxan.\narrano inperial harrapariak kontserbazio naturaleza-eu nidos-eu


Uren banalerroa definizioa | Geografía | Xuletas, chuletas para exámenes, apuntes y trabajos\nUren banalerroa definizioa\nEscrito el 1 de Marzo de 2018 en vasco con un tamaño de 18,13 KB\nEUSKAL AUTONOMIA ERKIDEGOKO NEKAZARITZA-PAISAIAREN MAPAREN IRUZKINA\nIturri mota identifikatzea:\nKoropleta-mapa da koloreak erabiltzen dira fenomeno geografiko batek hartzen duen ingurua irudikatzeko; kasu honetan Euskal Autonomia Erkidegoko nekazaritza-paisaiak irudikatzen ditu. Mapan kokaturiko legendaren arabera kolore ezberdinen bidez EAE-n dauden nekazaritza-paisaiak irudikatzne dira.\nAdierazten duen fenomeno geografikoa\nAdierazten duen fenomeno geografikoa Euskal Autonomia Erkidegoko nekazaritza-paisaiak dira\nAztertzen duen eremu geografikoa EAE-ri dagokio.\nIrudikatutako fenomeno geografikoa definitzea\nNekazaritza-paisaiak nekazaritza-espazioaren morfologia edo itxura dira. Inguru naturalaren (faktore fisikoak) eta bertan egindako nekazaritza-jardueraren (giza-faktoreak) arteko konbinazioaren emaitza da. EAE-ko lurraldean konbinazio horien dibertsitatea dela bide bertako paisaien aniztasuna azaltzen da.\nFenomenoaren kokapenaren edo banaketaren ezaugarriak (inguruak eta horien ezaugarriak bereiztea.\nEuskal Herriko landa-espazioak ezaugarri desberdinak ditu Bizkaiko golkoaren isurialdean edo isurialde mediterraneoam dagoen kontuan hartuta. Alde horien oinarriak inguru fisikoa, nekazaritza-egitura eta lurzoruaren erabilerak dira.\nEAE-ko nekazaritza-paisaiaren mapan ondoko nekazaritza-paisaiak bereiten dira.\nKolore berdeak, tonalitate ezberdinekin, mugatzen du. Uren banalerroen iparraldeko lurrak hartzen ditu. Horko inguru fisikoak erliebe gorabeheratsua du; klima ozeanikoa, prezipitazio ugari eta erregularrekin; eta kalitate maukurreko lurzoruak.\nKolore horia, marroia, morea eta horia erabiltzen dira euskal- mediterraneoa den landa-paisaia mugatzeko.Uren banalerroa hegoaldean kokatutako lurrak hartzen ditu. Ingurufisikoa laborantzarako erliebe errazagoa duten inguruek osatzen dute; hegoalderantz egiten den neurrian klima mediterraneo kontinentalizatua da eta udan lehortea egoten da; eta lurzoruak landatzeko egokiagoak dira.\nKantabriar aldean, landa-inguruko biztanleria urria da, hiri-eta industria-inguruetara exodo handia egon delako. Baserrietan populatzea sakabanatuada, Bizkaiko Enkarterrin izan ezik, leku horretan pilatu lasaia da, eta etxeak herrixketan biltzen dira. Euskal –mediterranear aldean, landa-biztanleria ugariagoa da, topografía mesedegarriagoari esker landa mekazizatu egin delako eta industrializazio-prozesua berandu iritsi delako. Polulatzea batez ere pilatua da eta elkarrengandik bereizita dauden herri handiek osatzen dute\nKantabriar aldean, nekazaritza-ustiategia baserriaren inguruan antolatzen da. Neurri txikiko ustiategi pribatua da (5-6 ha). Lursailak heskaien bidez daude itxita. Mediterraneo aldean, ustiategien batez besteko neurria handitu egin da errentamenduari eta lursailak pilatzeari esker, Arabar Errioxan izan ezik, bertan neurriak txikiak dira eta\nKantabriar aldean, zailtasunak daude mekanizaziorako, topografía zaila delako eta ustiategien neurria txikia delako. Mediterraneo aldean, teknikak asko modernizatu dira, eta ekoizpen-sistema laborantzen espezializaziora bideratzen da.\nKantabriar aldean,gaur egun, lurra bazkak, larre naturalak eta baratzeak jartzeko erabiltzen da. Azken hori autokontsumora bideratuta egoten da, eta lanaldi partzialeko nekazariek modu intentsiboan egiten dute, plastikoaren azpian, nekazari gutxik dute-eta dedikazio esklusiboa. Mediterraneo aldean, laborantzak ureztaketarik egotearen edo ez egotearen arabera espezializatzen dira. Lehorreko lurretan zerealak eta mahastiak dira nagusi. Zerealak Arabako Lautadatik eta haranetatik hedatzen dira, landa zabaletan, eta horietan garia lantzenda, lugorriarekin, ekilorearekin edo lekaleekin txandaketan (horien azalera asko murriztu da). Mahastia Arabar Errioxan da nagusi, eta bertan monolaborantza bihurtu da ia, eta hedapen handia izan du. Ardoak ustiategi txiki baina errentagarrietan ekoizten dira, eta produktibitate eta kalitate handia dute.\nEbroren lautada alubialetan eta ibaiadarretan eta barruko arro eta haraneko inguru ureztatuetan kokatzen da. Lur horietan artoa, bazkak, azukre-erremolatxa, fruta-arbolak, patata eta baratzeko produktuak lantzen dira, nekazaritzako elikagaien industria garrantzitsura bideratuta\nKantabriar aldean, abeltzaintza nagusia behi-azienda da, erregimen intentsiboan esnetarako, eta erregimen estentsiboan haragitarako. Ardi-aziendak garrantzi gutxiago du, eta Aralar, Aizkorri eta Gorbeia mendietan dago ezarrita; altuerako larreak “latxa” arraza autoktonoa hazteko aprobetxatzen dira. Mediterraneo aldean, abeltzaintzak ez du garrantzi handirik.\nKantabriar aldean, baso-ustiapenari denbora partzialeko nekazaritza hedatzeak mesede egin dio, askoz eskulan gutxiago behar du eta. Konifero exotikoak lantzen dira, hala nola intsinis pinua, produktibitate handia duelako, errekortasun handia duen arren. Mediterraneo aldean, Arabako mendilerroan da nagusi eta intsinis pinuan oinarritzen da, zerratu, txikitu edo eraldatzeko.\nBalorazioa / Etorkizunean egon daitekeen joera\nGaur egun, nekazaritza-jarduerak pisu txikia du, biztanleria okupatuari (%1,5 2007an) zein BEGd-ri (1,17, 2007an) dagokienez. Hala ere, kontraste garrantzitsuak daude balio handiagoak (Errioxa eta Arabako mendiak) eta balio oso txikiak (Goierri) dituzten eskualdeen artean.\nHala ere, nekazaritza-jarduerak eginkizun garrantzitsua du, industria batzuentzako lehengaiak ematen ditu-eta, hala nola nekazaritzako elikagaien industriei, zuraren eta paperaren industriei. Horrez gain, balio handiko paisaia-, natura- eta kultura-ondarea zaintzen laguntzen du.\nEuskal Herriko landa-espazioak gaur egun zenbait arazo ditu eta horiek konpontzeko landa-espazioa antolatzeko politika aplikatzen da, Euskal Herriko 2007-2013 Landa Garapen Iraunkorraren Programan jasoa.\nGaur egun, Espainiako landa-munduak, batez ere beharrizanik handiena duten inguruek, hainbat arazori aurre egin behar die. Hauek dira horietako arazo batzuk:\n-Landa-biztanleria gutxitzea eta zahartzea.\n-Eskulanaren kualifikazio urria.\nLanda-espazioaren dibertsifikazio ekonomiko urria dago oraindik\nTelekomunikazioen eta teknologia berrien erabilera ez da nahikoa.\nNekazaritzak industriarekiko eta merkatuarekiko duen menpekotasuna gero eta handiagoa da.\nAnimalien segurtasunari, osasunari eta ongizateari lotutako eskakizun berriak bete behar\nNekazaritz-jarduerak ingurumenean aldaketak sortzen ditu.Airea makineriak edo nekazaritza-instalazioek igorritako usainengatik, hautsarengatik eta gasengatik kutsatzen da. Azaleko urak eta akuiferoak gehiegi ustiatzen dira eta ongarrien eta pestiziden produktu kimikoekin eta abeltzaintzako mindekin kutsatzen dira. Landaredia desagertu egiten da zuhaitzak moztu egiten direlako eta laborantza-lurrak edo larreak sortzeko eragindako suteak daudelako, eta lurzorua gehiegi ustiatzen da nekazaritza intentsiboa egiten delako eta abeltzaiontzako zama handiegia delako; horrez gain, produktu kimikoekin kutsatzen da.\nNekazaritza-jarduerak bioaniztasuna gutxitzen laguntzen du. Izan ere, espezializazioan landare- eta animalia-espezie gutxi batzuk erabiltzen dira, gehienbat atzerrikoak, eta beraz, espezie autoktonoak desagertzeko arruskua dago. Hir dela eta, barietate autoktonoak sustatzen dira, eta abere-arraza batzuk sustatzekoak edo babes berezikoak direla adierazi da.\n2.1. Landa-paisaia euskal-kantabriarra. 3.3. Nekazaritza-paisaia mediterraneoa. Landa paisaia euskal mediterranearra Euskal herriko erliebea Euskal heriko landa paisaiak Landa paisaia euskal kantabriarra 2.2. Landa-paisaia euskal-mediterraneoa.


txapaahotsa | Auzolana Pilotalekua\nAUZOLANAKO TXAPELKETA JAIALDIA\nurtarrila 28, 2019 / txapaahotsa\t/ Utzi iruzkina\nBadator AUZOLANA PILOTALEKUKO TXAPELKETA FINALA ETA JAIALDIA!!! ⚾\n📣📣 Otsailak 2 📣📣\n– 11:00: pelota, frontenis eta pala FINALAK 🍿. GOIAN-eko pilota eskolako txikitxoen partiduak tartean. Goiz girotua 🎹 eta sorpresaz beterikoa! Salda izango dugu ere gure gorputza zein arima berotzeko 🔥\n– 14:00: poteo musikatua 🍻 Auzolana Pilotalekutik abiatuta\n– 15:00: LUNTX-a 🤤 eta SARI BANAKETA 🏆 Eta gero… gerokoak!!!\nUrtarrila-apirila bitarteko ordutegia eta garbiketa txandak!\nurtarrila 28, 2019 urtarrila 28, 2019 / txapaahotsa\t/ Utzi iruzkina\nEgun on! Mila esker azkenengo asanbladara gerturatu zineten guztiei! Jende berri asko frontoiari bizitza emateko gogotsu hurbildu zen.\nHurrengoa da urtarrila-apirila bitarteko ordutegia eta garbiketa txandak!\nurtarrila 14, 2019 / txapaahotsa\t/ Utzi iruzkina\nAuzoko espazio honi bizitza emateko gogotsu? Zatoz asanbladara!\nGanas de darle vida a este espacio del barrio? Vente a la asamblea!\nAUZOLANA BIZIRIK! III. TXAPELKETA AUTOGESTIONATUA\nazaroa 14, 2018 azaroa 15, 2018 / txapaahotsa\t/ Utzi iruzkina\nTxapa ahotsa asanbladatik gonbidatzen zaituztegu parte hartzera abendutik aurrera otsaiaren 2ko jaialdira arte ospatuko den txapelketan parte hartzera. Txapelketaren filosofia frontoiaren kudeaketaren filosofia jarraituko du, hau da, txapelketa autogestionatua izango da. Hortaz, partaideek jokalari, epai, antolatzaile edo bestelako ekimenetako kide izango dira.\n· TXAPELKETAREN OINARRIAK\n1.- Txapelketa osoa Auzolana Pilotalekuan jokatu da. Auzolana Pilotalekuaren defentsan da txapelketa hau, beraz ez da ikusten beste leku batean jokatzea.\n2.- Txapelketaren barnean hiru joko mota izango dira:\n– Eskupilota: Larruzko pilota goxuekin.\n– Pala: Gomazko pilota motelak.\n– Frontenisa: Teniseko pilota koloretsua.\n3.- Txapelketa bikoteka jokatu da.\n4.- Mixtoa izango da. Honek esan nahi du bikoteak genero bereko edo ezberdineko kideek osatu dezaketela.\n5.- Kanporaketak/ligaxka 22 tantora izango dira. Final erdietan eta finalean 30 tantoetara.\n6.- Parte hartzeko 16 urtetik gorakoa izan behar da.\n7.- Txapelketan parte hartzeko ezin daiteke gaur egun federatua izan.\n8.- Frontoia libre dagoen orduetan jokatu beharko da. Asteburuetan nahiko libre dago horretarako.\n9.- Finala otsailaren 2ko larunbateko goizean jokatuko da.\n10.- Bikote bat nahi izatekotan hiru modalitateetan parte hartu dezake.\n11.- Posible den heinean wassap talde bat sortuko da koordinazio lanak errazteko. Eskertuko da sentsudunez erabiltzea. Hau da, bikote ezberdinen artean zerbait hitz egin behar baduzue pribatutik egin eta ez erabili taldea. Emailez ere bidaliko da informazioa.\n· PARTAIDEEN BETEBEHARRAK\nLehen esan bezala txapelketa autogestionatua da, beraz partaideek ez dute bakarrik jokatuko, baizik eta beste zeregin batzuk izango dituzte:\n1.- Partiduak jokatzerako orduan ordutegi bat antolatuko da txapelketa hasi aurretik. Ordutegi hori ezin badaiteke bete partidu hori jokatu beharreko bikoteek, eta sekula ez antolatzaileek, beste data bat adostu beharko dute. Betiere partidua Auzolanan jokatu da, kontuan izanik egunerokoan frontoiak baduela erabiltzaile fijoak edota okupatuta egon daitekeela.\n2.- Materiala eta giltzak Txapelarrin egongo dira gordeta. Partaideek (bereziki lehen partidua jokatu behar dutenentzat) frontoia irekitzeaz eta materiala igotzeaz arduratuko dira.\n3.- Materialaren poltsaren barnean fitxa bat egongo da emaitzak apuntatzeko. Partaideen esku.\n4.- Epaile lana partaideen artean antolatuko da. Aukera anitz, aurreko partiduko pilotari bat ondorengoan epaile lana egitea edo alderantziz, epaile gabe jolastu eta polemika izatekotan zuen artean adostu, etab.\n5.- Bikote bakoitzak ordezko bat izan dezake, baina bat soilik.\n· TXAPELKETAREN LEHIAKETA-SISTEMA\nIzen-emateak behin itxita eta jakinda ze bikote kopuru izango den txapelketa-sistema bat\nantolatuko da. Partidu bakarra ez jokatzearren ligila sistema bat antolatuko da gutxienez bikote bakoitzak bi-hiru partidu jokatu ahal izateko. Ondoren eliminatoriak izango dira finalerarte.\n1.- Txapelarri tabernan. Izen-emateko epea azaroaren 20an itxi egingo da.\n2.- Parte hartzeko bikote bakoitzak 10 euro ordaindu beharko ditu.\nInformazio gehiago: auzolanatxapelketa@gmail.com\nOrdutegia eta garbiketa txandak\nazaroa 14, 2018 azaroa 21, 2018 / txapaahotsa\t/ Utzi iruzkina\nHementxe daude hiruhileko honetarako ordutegia eta garbiketa txandak!!\nMaterial berria salgai!!!\nurria 30, 2018 urria 30, 2018 / txapaahotsa\t/ Utzi iruzkina\nIraila 24, 2018 Iraila 24, 2018 / txapaahotsa\t/ Utzi iruzkina\nFrontoiaren 10. urteurrena!!!\nekaina 19, 2018 / txapaahotsa\t/ Utzi iruzkina\nAupa lagun ,\nhurrengo larunbatean, ekainak 23an, frontoiaren X. URTEURRENA ospatzeko egingo dugun jaialditxora gonbidatu nahi zaitugu!\nBehean egitaraua duzu. Hor agertzen denaz aparte, 14:00etan 10 urte oparo hauengatik txin-txin egngo dugu eta zu ere egotea nahiko genuke!!\n10 URTE TXAPA EMATEN! GORA AUZOLANA PILOTALEKUA ETA DENBORA GUZTI HONETAN BIZITZA EMAN DIOZUENAK!\n10º aniversario del frontón!!!\nAupa amigx del frontón,\nTe queremos invitar a la celebración que vamos a llevar a cabo el próximo sábado, 23 de junio, por el 10º ANIVERSARIO del frontón.\nEn el cartel tenéis el programa del día. Aparte de lo que ahí aparece, a las 14:00 haremos un brindis por estos 10 añazos, ¡nos gustaría que tú también estuvieras para brindar!\n¡10 AÑOS DANDO LA TXAPA! ¡GORA AUZOLANA Y LAS PERSONAS QUE DURANTE ESTE TIEMPO LE HABÉIS DADO VIDA!\nAUZOLANA BIZIRIK! II. TXAPELKETA AUTOGESTIONATUA\nmaiatza 27, 2018 maiatza 27, 2018 / txapaahotsa\t/ Utzi iruzkina\nTxapa ahotsa asanbladatik gonbidatzen zaituztegu parte hartzera Maiatzatik aurrera Frontoiko X. urtemugaren jaialdira arte (Ekainaren 23an) ospatuko den pilota txapelketan parte hartzera. Txapelketaren filosofia frontoiaren kudeaketaren filosofia jarraituko du, hau da, txapelketa autogestionatua izango da. Hortaz, partaideek jokalari, epai, antolatzaile edo bestelako ekimenetako kide izango dira.\n2.- Txapelketaren barnean bi joko mota izango dira:\n5.- Partiduak 22 tantura jokatuko dira.\n8.- Posible den neurrian, partiduak asteburuetan jokatuko dira. Horretarako frontoia\n9.- Finala ekainaren 23an, Frontoiko urtemugaren barneko egitarauan jokatuko da.\n10.- Bikote bat nahi izatekotan bi modalitateetan parte hartu dezake.\n11.- Posible den heinean wassap talde bat sortuko da koordinazio lanak errazteko. Eskertuko da sentsudunez erabiltzea. Hau da, bikote ezberdinen artean zerbait hitz egin behar baduzue pribatutik egin eta ez erabili taldea.\n2.- Materiala eta giltzak taberna batean egongo dira gordeta. Partaideek (bereziki lehen partidua jokatu behar dutenentzat) frontoia irekitzeaz eta materiala igotzeaz arduratuko dira.\n1.- Izena emateko wasap bat bidali, 685769378.\n2.- Erraztu beharreko datuak bikotearen izen- abizenak, ordezkoaren egotekotan, modalitatea eta telefono zenbaki bat.\n3.- Parte hartzeko bikote bakoitzak 10 euro ordaindu beharko ditu.